open-index/open-wikipedia-markdown huggingface dataset:
മാളിക മുഹമ്മദ്‌ അബ്ദുൽഖാദർ

**സാഹിബ്‌ ബഹദൂർ മാളിക മുഹമ്മദ്‌ അബ്ദുൽഖാദർ**  (ഇംഗ്ലീഷ്: **Maluk Mahomad Abdul Khader**) 1928,1929 എന്നീ വർഷങ്ങളിൽ ദിവാൻ ഇ. വാട്സിന്റെ നേതൃത്വത്തിൽ  ശ്രീമുലം പ്രജാസഭയിൽ ആറ്റിങ്ങലിൽ നിന്നുള്ള പ്രതിനിധിയായി തെരഞ്ഞെടുക്കപ്പെട്ടിട്ടു‌ള്ള വ്യക്തിയാണ്. നിരവധി കാലിക പ്രാധാന്യമുള്ള വിഷയങ്ങൾ അദ്ദേഹം സഭയിൽ ഉന്നയിച്ചിട്ടുണ്ട്. ഈ വിഷയങ്ങളിൽ നടപടികൾ ഉണ്ടാകാനും ഇദ്ദേഹം പരിശ്രമിച്ചിട്ടുണ്ട്.

## കുടുംബം
വലിയകട വീട്ടിൽ ഖദീജ ബീവിയാണ് ഭാര്യ.  പ്രമുഖ വ്യാപാരി എ.എ.കെ എന്ന എ. അഹമ്മദ്‌ കണ്ണ്, സുഹറബീവി, ഹജിറബീവി എന്നിവരാണ് മക്കൾ. മലഞ്ചരക്ക് വ്യാപാര രംഗത്ത് വലിയ സ്വാധീനം ഉണ്ടായിരുന്ന ഇദ്ദേഹത്തിന്റെ പിൻഗാമിയായി പുത്രൻ അഹമ്മദ്‌ കണ്ണ് പിന്തുടർച്ച ഏറ്റെടുക്കുകയും അക്കാലത്തെ പ്രധാന ലോറി സർവീസ്‌ ആയ ഏ.ഏ.കെ. ലോറി സർവീസ് തുടങ്ങുകയും ചെയ്തു. 1989 ഇൽ അഹമ്മദ്‌ കണ്ണ് അന്തരിച്ചതോടുകൂടി ആ സംരംഭങ്ങൾ എല്ലാം അവസാനിക്കുകയും ചെയ്തു. ദി സെൻട്രൽ അംബ്രല്ല ഫാക്ടറി സ്ഥാപകൻ പരേതരായ ശ്രി അബ്ദുൽ റഷീദ്, വ്യാപാരി ശ്രി അബ്ദുൽ അസീസ്‌ എന്നിവർ ജാമാതാക്കളും. 

;;

## കുറിപ്പുകൾ
അവലംബം: കേരള നിയമസഭയുടെ ശതാബ്ദി സ്മരണിക

ലൈബ്രറി ആർക്കൈവേസ് കേരള ലജിസ്ലാടിവ് അസ്സംബ്ലി യോഗ റിപ്പോർട്ട് [മിനിട്ട്സ്] 
പേജ് 134  തീയതി ശനി 2  മാർച്ച് 1929 
പേജ് 135  തീയതി ശനി 2  മാർച്ച് 1929

## അവലംബം

* കേരള നിയമസഭയുടെ ശതാബ്ദി സ്മരണിക
മണിശങ്കർ മുഖോപാധ്യായ്

ശങ്കർ (শংকর) എന്ന തൂലികാനാമത്തിൽ എഴുതുന്ന ബംഗാളി സാഹിത്യകാരനാണ് **മണിശങ്കർ മുഖോപാധ്യായ്** ( মণিশংকর মুখোপাধ্যায় ).

## ജീവിതരേഖ
1933, ഡിസംബർ 7ന്- ജെസ്സാറിലെ ബോന്ഗാവിൽ ജനിച്ചു. പിതാവ് വക്കീലായിരുന്നു.  പിന്നീട്  കുടുംബം കൊൽക്കത്തയിലേക്ക് താമസം മാറ്റി. 1947-ൽ അച്ഛന്റെ പെട്ടെന്നുളള മരണം കുടുംബത്തെ നിരാലംബമാക്കി.  തെരുവുകച്ചവടക്കാരനായി അലഞ്ഞും    ടൈപ്പറൈറ്റർ വൃത്തിയാക്കിയും മറ്റും ഉപജീവനമാർഗ്ഗം കണ്ടെത്തിയ പതിനേഴു വയസ്സുകാരനായ  ശങ്കറിന് യാദൃച്ഛികമായാണ് നോൽ ബാർവെൽ എന്ന വക്കീലിന്റെ ഗുമസ്തനാവാൻ അവസരം കിട്ടിയത്.   
1955-ലാണ് ആദ്യത്തെ സാഹിത്യസൃഷ്ടി **കൊതോ അജാനാരേ**   ദേശ് മാസികയിൽ  പ്രസിദ്ധീകരിച്ചത്.

## കൃതികൾ
ശങ്കറിന്റെ കൃതികൾ പ്രകാശനം ചെയ്തിരിക്കുന്നത്  കൊൽക്കത്തയിലെ നിർമ്മൽ പുസ്തകാലയമാണ്. ചില കൃതികളുടെ ഇംഗ്ളീഷു പരിഭാഷ ലഭ്യമാണ്. സീമാബദ്ധ, ജനാരണ്യ എന്നീ കഥകളെ സത്യജിത് റേ ചലച്ചിത്രമാക്കിയിട്ടുണ്ട്
### നോവലുകൾ

### കഥാസംഗ്രഹങ്ങൾ
### ബാല സാഹിത്യം
#ഏക് ബാഗ് ശങ്കർ 
#ചിരൊകാലേർ ഉപകൊഥാ
#ഗല്പൊ ഹോലേ ഒ സത്യി
#മൊനേ പൊഡേ
### ശ്രീരാമകൃഷ്ണ- വിവേകാനന്ദ സാഹിത്യം
#ഒബിശ്വാസ്യ വിവേകാനന്ദൊ
#അമി ബിബേകാനന്ദൊ ബോൽഛി
#അചേനാ അജാനാ ബിബേകാനന്ദൊ
#സുലോചന ( ജാ ഉപന്യാസ്  സ്വാമി ബിബേകാനന്ദേർ ബാബാ ബിശ്വനാഥ് ദത്തൊ ലിഖേഛിലേൻ ) 
#ശ്രീ ശ്രീ രാമകൃഷ്ണ രഹസ്യാമൃത്
#കൊഥാവൃത്തേർ  ഒമ്രിത്കൊഥാ
#ഠാക്കൂർ  ശ്രീമാ ഒ സ്വാമിജീർ ഐതിഹാസിക് ദഷ്ടി ഛൊബി
### യാത്രാവിവരണങ്ങൾ
#ഏപാർ  ബാംഗ്ളാ ഓപാർ  ബാംഗ്ളാ
#ജേഖാനെ ജോമൊൻ
#ജാനാ ധേശ്, അജാനാ കൊഥാ
#മാനവ്സാഗർ  തീരേ

### മറ്റു രചനകൾ

#കോതോ അജാനാരേ
#അനേക് ദിൻ ആഗേ
#എയീതോ ഷേദിൻ
#ബാംഗാളീ ഖാവാദാവാ
#രാന്നാഘർ കിച്ചൺ കിംബാ
#രസ്വതി
#ബംഗാളീർ വിത്തവാസന
#ലൊഖീർ സന്ധാനേ
#ബൊംഗബൊഷുന്ധര
#ചരൺ ഛൂയേ (1,2,3 ഖണ്ഡങ്ങൾ)
#യോഗ് വിയോഗേർ ഗുൺ ഭാഗ്

### പരിഭാഷകൾ
ചില പുസ്തകങ്ങളുടെ ഇംഗ്ളീഷു പരിഭാഷകൾ ലഭ്യമാണ്. . , 

## അവലംബം

വർഗ്ഗം: ബംഗാളി സാഹിത്യകാരന്മാർ
വർഗ്ഗം:1933-ൽ ജനിച്ചവർ
വർഗ്ഗം:ഡിസംബർ 7-ന് ജനിച്ചവർ
റിയാദ് പ്രവിശ്യ

സൗദി അറേബ്യൻ തലസ്ഥാനമായ റിയാദ് നഗരം ആസ്ഥാനമായി പ്രവർത്തിക്കുന്ന ഭരണകൂടമാണ് **റിയാദ് പ്രവിശ്യ** ( ** ). റിയാദ് അടക്കം ഇരുപത് ഉപ ഭരണ വിഭാഗങ്ങൾ ആണ് റിയാദ് പ്രവിശ്യക്ക് കീഴിൽ ഉള്ളത്. 404,240 ചതുരശ്ര കിലോമീറ്റർ വിസ്ത്രിതിയുള്ള റിയാദ് പ്രവിശ്യയിൽ 2010 ലെ കണക്കെടുപ്പ് പ്രകാരം 6,777,146 പേർ വസിക്കുന്നുണ്ട്. പ്രവിശ്യയിലെ 75 ശതമാനം വസിക്കുന്നത് റിയാദ് നഗരത്തിലാണ്. 
### ഉപഭരണ പ്രദേശങ്ങൾ
* റിയാദ് 
* അൽ-അഫ്ലജ്
* അഫീഫ്
* അൽ-ദവാദ്മി
* അൽ-ഘട്
* അൽ-ഗവയ്യ
* അൽ-ഖർജ് 
* അൽ-മജ്മ
* അൽ-ഹരീഖ്
* അൽ-മുസമിയ
* അൽ-സുലയ്യിൽ
* അൽ-ധ്രുമ
* ദിരിയ
* ഹോത്ത ബനി തമീം
* ഹുറൈമില 
* റൂമ
* ശാഗ്ര
* തദിഗ്
* വാദി ദവാസിർ 
* അൽ-സുൽഫി

## ഭരണം
തലസ്ഥാനനഗരി കൂടിയുൾപ്പെടുന്ന രാജ്യത്തെ രണ്ടാമത്തെ വലിയ പ്രവിശ്യയാണ് റിയാദ് പ്രവിശ്യ. പ്രവിശ്യയിലെ 75 ശതമാനം ജനങ്ങളും വസിക്കുന്നത് റിയാദ് നഗരത്തിലാണ്. സത്താം ബിൻ അബ്ദുൽ അസീസ്‌ രാജകുമാരാൻ ആണ് 2011 മേയ് മുതൽ പ്രവിശ്യ ഗവർണർ.

## അവലംബം

വർഗ്ഗം:സൗദി അറേബ്യയിലെ പ്രവിശ്യകൾ
നുങ്കമ്പാക്കം

ചെന്നൈയുടെ പരിസരപ്രദേശത്തുള്ള ഒരു പ്രധാന ജനവാസ കേന്ദ്രമാണ് **നുങ്കമ്പാക്കം**. നിരവധി ബഹുരാഷ്ട്ര കമ്പനികളുടെ ഓഫീസുകളും, പാസ്‌പോർട്ട് ഓഫീസ് ഉൾപ്പെടെ നിരവധി പ്രധാനപ്പെട്ട കേന്ദ്ര സംസ്ഥാന സർക്കാർ ഓഫീസുകളും നുങ്കമ്പാക്കത്താണുള്ളത്.

എഗ്മൂർ‍, ചേത്തുപ്പട്ട്, മാമ്പലം, കോടമ്പാക്കം, ചൂളൈമേട്‌, കീഴ്പാക്കം തുടങ്ങിയവയാണ് നുങ്കമ്പാക്കത്തിനു ചുറ്റുമുള്ള പ്രദേശങ്ങൾ.

## ചരിത്രം
11-ാം നൂറ്റാണ്ടിൽ രാജേന്ദ്ര ചോള രാജാവിന്റെ കാലത്തെ ഒരു ചെമ്പു തകിടിൽ നുങ്കമ്പാക്കത്തെക്കുറിച്ചു പരാമർശം ഉണ്ട്. 

1708-ൽ ഒരു മുഗൾ ചക്രവർത്തി നുങ്കമ്പാക്കം ഗ്രാമവും, തിരുവൊറ്റിയൂർ, കത്തിവാക്കം, വ്യാസർപാടി, സാത്താൻ കുണ്ട് എന്നീ നാലു ഗ്രാമങ്ങളും കൂടെ ബ്രിട്ടീഷുകാർക്ക് നൽകിയതായി ചെന്നൈ കോർപ്പറേഷന്റെ ഔദ്യോഗിക രേഖകളിൽ കാണാം.

ഈ അഞ്ചു ഗ്രാമങ്ങളും പിൽക്കാലത്ത് അഞ്ചു പുതിയ പട്ടണങ്ങൾ എന്നറിയപ്പെട്ടു. 1850-നു ശേഷമാണ് നുങ്കമ്പാക്കത്ത് വലിയ കെട്ടിടങ്ങളും, കോളേജുകളും നിർമ്മിക്കപ്പെട്ടത്.

നുങ്കമ്പാക്കത്തെ പ്രധാന റോഡുകളായ കോളേജ് റോഡ്, ഹാഡോസ് റോഡ്, സ്‌റ്റെർലിംഗ് റോഡ് എന്നിവയെല്ലാം തന്നെ 100 വർഷത്തിലധികം പഴക്കമുള്ളവയാണ്. 1909-ലെ മദ്രാസ് നഗരത്തിന്റെ ഭൂപടത്തിൽ ഈ റോഡുകളെല്ലാം തന്നെ രേഖപ്പെടുത്തിയിട്ടുണ്ട്.

1925-ലാണ് നുങ്കമ്പാക്കത്ത് ലൊയോളാ കോളേജ് സ്ഥാപിതമായത്. റീജിയണൽ പാസ്‌പോർട്ട് ഓഫീസ് നുങ്കമ്പാക്കം ഹാഡോസ് റോഡിൽ സ്ഥിതി ചെയ്യുന്നു.

### സ്ഥാനവിവരണം

## References

വർഗ്ഗം:തമിഴ്നാട്ടിലെ പട്ടണങ്ങൾ
വർഗ്ഗം:ചെന്നൈയുടെ പരിസരപ്രദേശങ്ങൾ
ദവാദ്മി

സൗദി അറേബ്യയിലെ റിയാദ് പ്രവിശ്യയിൽ പെട്ട ഒരു പട്ടണമാണ് **ദവാദ്മി** (). റിയാദിൽ നിന്നും 320 കിലോമീറ്റർ അകലെ നജ്ദ് പർവതത്തിൽ ആണ് ദവാദ്മി നഗരം സ്ഥിതി ചെയ്യുന്നത്. 2010 ലെ കണക്കെടുപ്പ് പ്രകാരം ഈ പ്രദേശത്തെ ജനസംഖ്യ 61,834 ആയിരുന്നു.

## അവലംബം

വർഗ്ഗം:സൗദി അറേബ്യയിലെ നഗരങ്ങൾ
ഫെർമയുടെ ചെറിയ നിയമം

ഫ്രഞ്ച് ഗണിതജ്ഞനായിരുന്ന പിയർ ഡി ഫെർമയുടെ ഒരു നിയമമാണു ഇത്. ഈ നിയമ പ്രകാരം, p ഒരു അഭാജ്യ സംഖ്യ‌യും a ഒരു പൂർണ്ണസംഖ്യയും ആയാൽ, ap - a എന്നത് pയുടെ ഗുണിതമാകും.

മോഡുലാർ അരിത്മെറ്റിക് നൊട്ടേഷൻ പ്രകാരം ഇതിനെ ഇപ്രകാരം രേഖപ്പെടുത്താം.

a^p \equiv a \pmod p.

ഉദാഹരണമായി a = 2, p = 7 എന്നിരിയ്ക്കട്ടെ. എങ്കിൽ, 27 - 2 = 128 - 2 = 7 × 18. അതായത്, 27 - 2 എന്ന സംഖ്യ 7-ന്റെ ഗുണിതമാണ്.

മുകളിൽ കൊടുത്ത ഗണിതവാക്യത്തിലെ a എന്ന പൂർണ്ണസംഖ്യ p യുടെ ഗുണിതമല്ലെങ്കിൽ, ap-1 - 1 എന്നത് p യുടെ ഗുണിതമായിരിയ്ക്കും. അതിനെ ചുവടെ കൊടുത്തിരിയ്ക്കുന്നതുപോലെ രേഖപ്പെടുത്താം.

a^{p-1} \equiv 1 \pmod p.

ഇവിടെ a = 2, p = 7 ആയാൽ, 26 - 1 = 64 - 1 = 63 = 7 × 9 ആണല്ലോ.

ഫെർമയുടെ ചെറിയ നിയമമമാണ് ഫെർമയുടെ അഭാജ്യസംഖ്യാപരിശോധന ഉൾപ്പെടെ നിരവധി അഭാജ്യതാ പരിശോധനാ രീതികളുടെ അടിസ്ഥാനം. സംഖ്യാശാസ്ത്രത്തിൽ വളരെയധികം പ്രാധാന്യമുള്ളതാണു ഈ നിയമം.

## അവലംബം


വർഗ്ഗം:സംഖ്യാസിദ്ധാന്ത പ്രമേയങ്ങൾ
ഇന്ത്യൻ കരസേനാ മേധാവി

ഇന്ത്യൻ കരസേനയിലെ ഏറ്റവും ഉയർന്ന റാങ്ക് ഓഫീസറാണ് **ചീഫ് ഓഫ് ആർമി സ്റ്റാഫ്**. **കരസേനാമേധാവി** എന്ന സ്ഥാനപേരിലാണ് പൊതുവെ അറിയപ്പെടുന്നത്. സാധാരണയായി ജനറൽ റാങ്കിൽ പെട്ട 4-നക്ഷത്ര ഓഫീസറാണ് ഈ പദവിയിലിരിക്കുന്നത്.  ചുരുക്കരൂപത്തിൽ **COAS** എന്നാണ് ഈ പദവി അറിയപ്പെടുന്നത്. 2024 ജൂൺ 30-ന് അധികാരമേറ്റെടുത്ത ഉപേന്ദ്ര ദ്വിവേദി (Upendra dwivedhi) ആണ് നിലവിലെ കരസേനാമേധാവി (COAS).

## അവലംബം

വർഗ്ഗം:ഇന്ത്യൻ കരസേന
ബിക്രം സിങ്

ഇന്ത്യൻ ആർമിയുടെ ചീഫ് ഓഫ് ആർമി സ്റ്റാഫായിരുന്നു ജനറൽ **ബിക്രം സിങ്**,PVSM, UYSM, AVSM, SM, VSM, ADC കിഴക്കൻ കമാണ്ടിന്റെ തലവനായിരുന്ന ഇദ്ദേഹം 2012 മേയ് 31-ന് ജനറൽ വി.കെ സിങ് വിരമിച്ച ഒഴിവിലാണ് ഇന്ത്യയുടെ  27-ാമത് CoAS ആയി ചുമതലയേറ്റത്.ജെനറൽ ജെ.ജെ. സിങിന് ശേഷം CoAS പദവി വഹിക്കുന്ന രണ്ടാമത്തെ സിഖ് വംശജനാണ് ഇദ്ദേഹം.

## കുടുംബം
സുർജീത് കൗറാണ് ഭാര്യ. ഇവർക്ക് രണ്ട് കുട്ടികളുണ്ട്.

## സൈനിക സേവനകാലം
നാഷണൽ ഡിഫൻസ് അക്കാദമിയിൽ നിന്നും ബിരുദധാരിയായ ബിക്രം സിങ്, 1972 മാർച്ച് 31-ന് സിഖ് ലൈറ്റ് ഇൻഫൻട്രിയിലൂടെയായിരുന്നു സൈന്യത്തിൽ ചേർന്നത്. ഇൻഫൻട്രി സ്കൂളിൽ അദ്ദേഹം "മികച്ച യുവ ഓഫീസർ", "മികച്ച കമാണ്ടോ", "മികച്ച യുദ്ധതന്ത്രവിദ്യാർത്ഥി" ആയിരുന്നു. ഇൻഫൻട്രി സ്കൂളിൽ പിന്നീട് അധ്യാപകനായും അദ്ദേഹം സേവനമനുഷ്ടിച്ചു.

ഹയർ കമാണ്ട് കോഴ്സ് വിജയിച്ചതിനുശേഷം മിലിട്ടറി ഓപ്പറേഷൻസ് ഡയറക്ടറേറ്റിൽ ഡയറക്ടറായി അദ്ദേഹം സേവനമാരംഭിച്ചു. ഈ സമയത്ത് നടന്ന കാർഗിൽ യുദ്ധത്തിൽ ഇന്ത്യൻ ആർമിയുടെ മാധ്യമ വക്താവായും അദ്ദേഹം സേവനം ചെയ്തു.

കിഴക്കൻ കമാണ്ടിന്റെ GOC-ഇൻ-ചാർജ്, GOC 15 കോർപ്സ്, GOC രാഷ്ട്രീയ റൈഫിൾസ്, കോംഗോയുടെ കിഴക്കൻ ഡിവിഷന്റെ GOC , എന്നീ പദവികളിലും സേവനമനുഷ്ടിച്ചു. തന്റെ സേവനകാലം ഏറ്റവും കൂടുതൽ ചെലവഴിച്ച ജമ്മു-കശ്മീരിൽ വെച്ച് അദ്ദേഹത്തിന് വെടിയേൽക്കുകയുമുണ്ടായി.
thumb|300px|right|<br>പുരൂലിയ സൈനിക സ്കൂളിന്റെ ഗോൾഡൻ ജൂബിലി ഉദ്ഘാടനച്ചടങ്ങിനിടെ.

## അവാർഡുകളും മെഡലുകളും
*പരമവിശിഷ്ടസേവാ മെഡൽ
*ഉത്തം യുദ്ധസേവാ മെഡൽ
*അതിവിശിഷ്ടസേവാ മെഡൽ
*സേനാ മെഡൽ
*വിശിഷ്ടസേവാ മെഡൽ

## അവലംബം
 

## പുറത്തേയ്ക്കുള്ള കണ്ണികൾ
* Bikram Singh Army Chief

വർഗ്ഗം:ഇന്ത്യൻ കരസൈനികർ
പരമവിശിഷ്ടസേവാ മെഡൽ

ഇന്ത്യയുടെ ഒരു സൈനിക പുരസ്കാരമാണ് **പരംവിശിഷ്ട് സേവാ മെഡൽ** അഥവാ **PVSM**. ഇന്ത്യയിലെ സായുധസേനാംഗങ്ങളിലെ സൈനികരുടെ പരമവിശിഷ്ടസേവനത്തിനുള്ള പാരിതോഷികമായാണ് ഇത് നൽകുന്നതെങ്കിലും ഇന്ത്യൻ ആർമ്മിയിലെ സീനിയർ റാങ്കുകാർക്കാണ് ഈ മെഡൽ നിലവിൽ നൽകിവരുന്നത്. സമാധാനകാല സേവനത്തിനാണ് ഈ പുരസ്കാരം നൽകുന്നത്. ഈ മെഡൽ ലഭിക്കുന്ന പട്ടാളക്കാർക്ക് തങ്ങളുടെ പേരിന്റെ കൂടെ PVSM എന്ന് ചേർക്കാൻ അധികാരമുണ്ട്. 

## രൂപീകരണം
1960 ജനുവരി 26-നാണ് ഇത് രൂപീകൃതമായത്.. വിശിഷ്ടസേവാ മെഡൽ ക്ലാസ്-I, വിശിഷ്ടസേവാ മെഡൽ ക്ലാസ്-II, വിശിഷ്ടസേവാ മെഡൽ ക്ലാസ്-III എന്നിങ്ങനെ മൂന്ന് മെഡലുകളാണ് അന്ന് രൂപീകരിച്ചത്. പിന്നീട് 1967 ജനുവരി 27-ന് വിശിഷ്ടസേവാ മെഡൽ ക്ലാസ്-I നെ പരമവിശിഷ്ടസേവാ മെഡൽ എന്നും, വിശിഷ്ടസേവാ മെഡൽ ക്ലാസ്-II നെ അതിവിശിഷ്ടസേവാ മെഡൽ എന്നും, വിശിഷ്ടസേവാ മെഡൽ ക്ലാസ്-III നെ വിശിഷ്ട സേവാ മെഡൽ എന്നും പുനർനാമകരണം ചെയ്യുകയുണ്ടായി.

## പുറത്തേക്കുള്ള കണ്ണികൾ
* 2009-ലെ ജേതാക്കൾ:രാഷ്ട്രപതിയുടെ പ്രസ്സ് റിലീസ്

## അവലംബം

വർഗ്ഗം:ഇന്ത്യയിലെ സൈനിക ബഹുമതികൾ
ഉത്തം യുദ്ധസേവാ മെഡൽ

യുദ്ധകാലത്തെ അസാധാരണസേവനങ്ങൾക്ക് ഇന്ത്യാ ഗവണ്മെന്റ് നൽകുന്ന ഒരു സൈനിക പുരസ്കാരമാണ് **ഉത്തം യുദ്ധ് സേവാ മെഡൽ** അഥവാ **UYSM**. സമാധാനകാലസേവനങ്ങൾക്ക് സൈനികർക്ക് നൽകുന്ന പുരസ്കാരമായ അതിവിശിഷ്ട് സേവാ മെഡലിന് തതുല്യമാണ് ഈ പുരസ്കാരം. ഉത്തം യുദ്ധ് സേവാ മെഡൽ മരണാനന്തരമായും നൽകാറുണ്ട്.

## References

വർഗ്ഗം:ഇന്ത്യയിലെ സൈനിക ബഹുമതികൾ
മസ്ജിദ് ഖുബാ

മുഹമ്മദ്‌ നബി മക്കയിൽ നിന്നും മദീനയിൽ ആദ്യമായി കാൽകുത്തിയ സ്ഥാനത്ത് നിർമിച്ച പള്ളിയാണ് **മസ്ജിദ് ഖുബാ** ().

## ചരിത്രം
പ്രവാചകലബ്ധി ലഭിച്ച മുഹമ്മദ് നബിയെയും അദ്ദേഹത്തിന്റെ അനുയായികളെയും ജനിച്ചുവളർന്ന മക്കയിലെ ഖുറൈഷികൾ ദ്രോഹിക്കാൻ തുടങ്ങിയതോടെ നാടുവിടാൻ തീരുമാനിക്കുകയായിരുന്നു. അനുയായികളിലധികം പേരെയും നേരത്തെ തന്നെ യാത്രയയച്ച മുഹമ്മദ് നബി അബൂബക്കർ സിദ്ദീഖിനൊപ്പമാണു മദീനയിലേക്കു ഹിജ്‌റ നടത്തിയത്. മക്കയിൽ നിന്നുള്ള ഹിജ്റയുടെ വാർത്തകേട്ട മദീന നിവാസികൾ മുഹമ്മദ്‌ നബിയെ പ്രതീക്ഷിച്ച് എല്ലാ ദിവസവും രാവിലെ മദീനയുടെ വെളിയിലുള്ള ഹർറയിൽ ചെന്ന് കാത്തുനിൽക്കുമായിരുന്നു. അങ്ങനെയിരിക്കെ ഒരു യഹൂദിയാണ് മദീനയിലെ മലമുകളിൽവെച്ച് മുഹമ്മദ്‌ നബി വരുന്നത് കണ്ടത്. അയാൾ മലമുകളിൽ കയറി എല്ലാവരെയും വിളിച്ചു. ജന്മനാടായ മക്കയിലെ ജീവിതം അസഹനീയമായിത്തീർന്ന സന്ദർഭത്തിൽ പലായനം (ഹിജ്‌റ: 622) ചെയ്ത് മദീനയിലെത്തിച്ചേർന്ന നബിയെ ദേശവാസികൾ മുഴങ്ങുന്ന തുകൽവാദ്യങ്ങൾ മുട്ടിയും മനോഹരമായ സ്വാഗതഗീതികൾ ആലപിച്ചും സ്വീകരിച്ചാനയിച്ചു. ഇതാ, ഞങ്ങൾക്കുമേൽ പൂർണചന്ദ്രൻ വന്നുദിച്ചിരിക്കുന്നു (അശ്‌റക്കൽ ബദറൂ അലെയ്‌നാ) എന്നാണവർ മധുരമായി പാടിത്തുടങ്ങിയത്. ആ വരവേല്പിനെ അനുസ്മരിച്ചും ബാലികമാരുടെ അന്നത്തെ ഈണത്തെ അനുകരിച്ചും ഇന്നും കേരളമടക്കമുള്ള പ്രദേശങ്ങളിൽ പ്രവാചകന്റെ പിറന്നാളിന് സ്വാഗതമോതിക്കൊണ്ട് അദ്ദേഹത്തിന്റെ ജന്മമാസത്തിൽ നബികീർത്തനങ്ങൾ പാടിപ്പോരുന്നുണ്ട്.

ഖുബായിലുള്ള ഇംറുഉൽ ഖൈസിന്റെ മകൻ കുത്സൂമിന്റെ വീട്ടിൽ മുഹമ്മദ്‌ നബി എത്തി. വീടിന്റെ മുറ്റത്ത് അവരുടെ കാരക്ക ഉണക്കുന്ന ഒരു തരിശു നിലം മുഹമ്മദ്‌ നബി ഏറ്റെടുത്തു അവിടെ ഒരു പള്ളി പണികഴിപ്പിച്ചു. മുആദുബിൻ ജബലിനെ അവിടെ ഇമാമാക്കി നിശ്ചയിക്കുകയും ചെയ്തു. ആ പള്ളിയാണ് പിന്നീട് മസ്ജിദ് ഖുബാ എന്നാ പേരിൽ പ്രശസ്തമായത്‌. തുടർന്ന് മസ്ജിദുന്നബവി നിൽക്കുന്ന സ്ഥാനം കേന്ദ്രമാക്കി പള്ളി നിർമിച്ചു  അവിടെ താമസമാക്കി. എങ്കിലും തുടർന്നും ആദ്യപള്ളിക്ക് മുഹമ്മദ്‌ അർഹമായ സ്ഥാനം നൽകി ആദരിച്ചു. എല്ലാ ശനിയാഴ്ചയും മുഹമ്മദ്‌ നബി അവിടെ പോവുകയും നിസ്കരിക്കുകയും ചെയ്തിരുന്നു  ഇസ്ലാമിക ഗ്രന്ഥങ്ങളിൽ രേഖപ്പെടുത്തിയിട്ടുണ്ട്..
### പുനരുദ്ധാരണ പ്രവർത്തനങ്ങൾ

മുഹമ്മദ്‌ നബിയുടെ നിർമ്മാണ ശേഷം ഖുബാ പള്ളി പലതവണ പുനർനിർമ്മിക്കപ്പെട്ടിട്ടുണ്ട്. ഉമയ്യാദ് ഖലീഫ അബ്ദുൽ മലിക് മസ്ജിദുന്നബവി വികസിപ്പിച്ചശേഷം ഖുബാ മസ്ജിദും പുനരുദ്ധരിക്കുകയുണ്ടായി. പിൽക്കാലത്ത് ഒട്ടോമാൻ ഭരണകൂടം ഇത് വളരെ വിപുലീകരിച്ചു. അവസാനമായി 1986-ൽ ഫഹ്ദ് രാജാവ് പുതുക്കി പണിത പള്ളിയാണ് ഇപ്പോഴുള്ളത്

## സന്ദർശനം

മുഹമ്മദ്‌ നബി മദീനയിൽ ആദ്യമായി കാൽകുത്തിയ സ്ഥാനത്ത് അദ്ദേഹം തന്നെ നേതൃത്വം നൽകി നിർമിച്ച പള്ളിയാണ് മസ്ജിദ് ഖുബാ. മുഹമ്മദ്‌ നബി മരണം വരെ മസ്ജിദ് ഖുബാ സന്ദർശനം നടത്തിയിരുന്നു. മസ്ജിദു ഖുബായിൽ വെച്ചുള്ള നിസ്കാരം ഉംറയോട് തുല്യമാണെന്ന് നബി പറഞ്ഞിട്ടുണ്ട്. അതിനാൽ തന്നെ ഇന്ന് മസ്ജിദ് ഖുബാ സന്ദർശനബഹുലമാണ്. മുഹമ്മദ്‌ നബി മരണപ്പെട്ട ശേഷം മറ്റു സ്വഹാബിമാർ ഈ പള്ളി സന്ദർശിക്കുകയും നിസ്കരിക്കുകയും പ്രത്യേകം ആദരിക്കുകയും ചെയ്തിരുന്നു.

## അവലംബം


വർഗ്ഗം:മുസ്ലീം പള്ളികൾ
ഷാബാഗ് ചത്വരം

ബംഗ്ലാദേശിന്റെ തലസ്ഥാന നഗരിയായ ഢാക്കയിൽ സ്ഥിതിചെയ്യുന്ന ഒരു ചത്വരമാണ് **ഷാബാഗ് ചത്വരം** അഥവാ **പ്രോജോമ്നോ ഛത്ത്ർ** (ഇംഗ്ലീഷ്: Shahbagh Square;ബാംഗ്ല: **বাংলায় প্রজন্ম চত্বর**).  1971ലെ ബംഗ്ലാദേശ് വിമോചന വിപ്ലവകാലത്തെ കുറ്റവാളികൾക്ക് വധശിക്ഷനൽകണം എന്ന ആവശ്യമുന്നയിച്ച് 2013 ഫെബ്രുവരി 7ൻ വിദ്യാർത്ഥികൾ, സാമൂഹ്യപ്രവർത്തകർ, രാഷ്ട്രീയക്കർ തുടങ്ങിയ വൻ ജനാവലിയുടെ നേതൃത്വത്തിൽ നടന്ന പ്രതിഷേധത്തിന് വേദിയായത് ഷാബാഗ് ചത്വരമാണ്. യുദ്ധകാലത്ത് പാകിസ്താൻ സേനയെ സഹാരിക്കുകയും നിരവധി ബംഗ്ലാദേശികളെ കൊലപ്പെറ്റുത്തുകയും ചെയ്ത  ബംഗ്ലാദേശിലെ ഒരു മുസ്ലീം രാഷ്ടീയക്കാരനും ജമാഅത്തെ ഇസ്ലാമി എന്ന സംഘടനയുടെ നേതാവുമായ അബ്ദുൽ ഖാദർ മൊല്ല എന്നയാൾക്ക്  വധശിക്ഷനൽകാത്തതിനെ ചോദ്യംചെയ്തുകൊണ്ടായിരുന്നു പ്രധാന പ്രതിഷേധം.

## ചിത്രശാല

File:Shahbag Projonmo Square Uprising Demanding Death Penalty of the War Criminals of 1971 in Bangladesh 14.jpg|Placard addressing the foreign media
File:Shahbagh-garden1904.jpg|Shahbagh-garden1904 near Shahbagh Square
File:Kazi Nazrul Islam's Mural.jpg|Kazi Nazrul Islam's Mural near Shahbagh Square


## പുറത്തേക്കുള്ള കണ്ണികൾ
* shahbag.org  

## അവലംബം
മയ്യനാട്ട് ഏ. ജോൺ

പ്രമുഖനായ മലയാള ക്രൈസ്തവ സാഹിത്യകാരനായിരുന്നു **മയ്യനാട് എ. ജോൺ**(8 ആഗസ്റ്റ് 1894 - 20 ജനുവരി 1968).
## ജീവിതരേഖ
കൊല്ലം ജില്ലയിലെ മയ്യനാട് കോടിയിൽ വീട്ടിൽ വറീത് ആന്റണിയുടെയും മറിയത്തിന്റെയും മകനായി ജനിച്ചു. സ്കൂൾ വിദ്യാഭ്യാസം സ്വദേശത്തും കലാശാലാ വിദ്യാഭ്യാസം തിരുവനന്തപുരത്തുമായിരുന്നു. ബിരുദം നേടിയശേഷം പത്ര പ്രവർത്തനത്തിലും സാഹിത്യ രചനയിലും ശ്രദ്ധയൂന്നി. പതിനാറ് പുസ്തകങ്ങൾ രചിച്ചു.

## കൃതികൾ
*വേദഗ്രന്ഥം
*ശ്രീയേശുക്രിസ്തു(1924)
*ശ്രീ യേശുചരിതം(1927)
* കന്യകാമറിയം ഒരു ജീവചരിത്രം - 1938
*അന്തോണി പാദുവാ(1932)
*ഫ്രാൻസിസ് അസീസി(1936)
*ഫ്രാൻസിസ് സേവ്യർ (1939)
*ക്രിസ്തുദേവാനുകരണം (1939)(തോമസ് അക്കെമ്പിസിന്റെ ഇമിറ്റേഷൻസ് ഓഫ് ജീസസ് ക്രൈസ്റ്റ് പരിഭാഷ)
*ഫബിയോള(1940) - കാർഡിനൽ വൈസ്മെന്റെ ഫബിയോള ആഖ്യായികയുടെ പരിഭാഷ
*ഭക്തമിത്രം(1944)
*ക്രിസ്തുവിന്റെ ചരമകാലം(1948)
*കൊച്ചുപൂക്കൾ(1956) - ലിറ്റിൽ ഫ്ളവേഴ്സ് ഓഫ് സെന്റ് ഫ്രാൻസിസ് എന്ന കവിതയുടെ പരിഭാഷ
*സെന്റ് പോൾ (1957) 
*ഫാദർ ഡാമിയൻ(1957)
*അലോഷ്യസ് മരിയ ബെൻസിഗർ -1942
*വിൻസെന്റ് ഡി പോൾബിഷപ്പ്
*സെന്റ് മാത്യുവിന്റെ സുവിശേഷം(ബൈബിൾ പരിഭാഷ. പഴയ നിയമം അച്ചടിപ്പിച്ചിട്ടില്ല) -ഫാ. മാർക്ക് പി. ഫെർണാണ്ടസ് പ്രസിദ്ധീകരിച്ചു, അസ്സീസി പ്രസ്, നാഗർകോവിൽ, ജൂലൈ 1947

## വിവാദങ്ങൾ
1937-ൽ മയ്യനാട്ട് ഏ. ജോണിന്റെ ക്രിസ്ത്വാനുകരണം തർജ്ജമ അതിലെ ചില പദപ്രയോഗങ്ങൾ വിവാദമായതിന്റെ പേരിൽ ശ്രദ്ധിയ്ക്കപ്പെട്ടു. 1942-ൽ രണ്ടാം പതിപ്പു് പ്രസിദ്ധീകരിച്ചു. 1990-കളിൽ എറണാകുളം ബ്രോഡ് വേയിലെ സെയിന്റ് പോൾസ് പ്രസാധകർ ഈ കൃതിയുടെ പുനഃപ്രസിദ്ധീകരണം നടത്തി.

## അവലംബം

## പുറം കണ്ണികൾ
* ഗ്രന്ഥപ്പുര ശേഖരത്തിൽ - ഫാബിയോള
## ഇതും കാണുക
*ക്രിസ്തുദേവാനുകരണം

വർഗ്ഗം:1894-ൽ ജനിച്ചവർ
വർഗ്ഗം: 1968-ൽ മരിച്ചവർ
വർഗ്ഗം:ഓഗസ്റ്റ് 8-ന് ജനിച്ചവർ
വർഗ്ഗം:ജനുവരി 20-ന് മരിച്ചവർ

വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:മലയാളം എഴുത്തുകാർ
വർഗ്ഗം:ക്രൈസ്തവ എഴുത്തുകാർ
അതിവിശിഷ്ടസേവാ മെഡൽ

ഇന്ത്യൻ സേനയിലെ സൈനികർക്ക് അതിവിശിഷ്ടസേവനങ്ങൾക്ക് ഇന്ത്യാ ഗവണ്മെന്റ് നൽകുന്ന പുരസ്കാരമാണ് **അതിവിശിഷ്ടസേവാ മെഡൽ** അഥവാ **AVSM**.

മരണാനന്തരമായും ഈ പുരസ്കാരം നൽകാറുണ്ട്. ഈ പുരസ്കാരത്തിനർഹമായ സൈനികർ യൂണിഫോമിൽ AVSM റിബൺ ധരിക്കുന്നു. കൂടാതെ പ്രസ്തുത സൈനികന്റെ പേരിനോടൊപ്പം AVSM എന്ന് അഭിസംബോധന ചെയ്യുന്നു.

## രൂപീകരണം
1960 ജനുവരി 26-നാണ് ഇത് രൂപീകൃതമായത്.. വിശിഷ്ടസേവാ മെഡൽ ക്ലാസ്-I, വിശിഷ്ടസേവാ മെഡൽ ക്ലാസ്-II, വിശിഷ്ടസേവാ മെഡൽ ക്ലാസ്-III എന്നിങ്ങനെ മൂന്ന് മെഡലുകളാണ് അന്ന് രൂപീകരിച്ചത്. പിന്നീട് 1967 ജനുവരി 27-ന് വിശിഷ്ടസേവാ മെഡൽ ക്ലാസ്-I നെ പരമവിശിഷ്ടസേവാ മെഡൽ എന്നും, വിശിഷ്ടസേവാ മെഡൽ ക്ലാസ്-II നെ അതിവിശിഷ്ടസേവാ മെഡൽ എന്നും, വിശിഷ്ടസേവാ മെഡൽ ക്ലാസ്-III നെ വിശിഷ്ട സേവാ മെഡൽ എന്നും പുനർനാമകരണം ചെയ്യുകയുണ്ടായി.

## പുറത്തേക്കുള്ള കണ്ണികൾ
* 2009-ലെ ജേതാക്കൾ:രാഷ്ട്രപതിയുടെ പ്രസ്സ് റിലീസ്

## അവലംബം

വർഗ്ഗം:ഇന്ത്യയിലെ സൈനിക ബഹുമതികൾ
മസ്ജിദുൽ ഖിബ്‌ലതൈൻ

സൗദി അറേബ്യയിലെ മദീനയിലുള്ള  **മസ്ജിദ് ഖിബ്‌ലതൈൻ** () മുഹമ്മദ്‌ നബിയുടെയും ഇസ്ലാമിക ചരിത്രത്തിലെയും സുപ്രധാന സംഭവം നടന്ന പള്ളിയാണ്. മദീനയുടെ പടിഞ്ഞാറു ഭാഗത്തുള്ള ഹർറത്തുൽവബ്റ പർവതത്തിന്റെ വടക്കു പടിഞ്ഞാറ് ഭാഗത്ത് അഖീഖുസ്സുഗ്റ താഴ്വരക്ക് അഭിമുഖമായിട്ടാണ് മസ്ജിദ് ഖിബ്‌ലതൈൻ സ്ഥിതിചെയ്യുന്നത്.

## ചരിത്രം
മുഹമ്മദ്‌ നബി മദീനയിലെത്തി പതിനേഴ് മാസക്കാലം നിസ്കാരത്തിൽ അഭിമുഖീകരിച്ചിരുന്നത് ജെറുസലേമിലെ ബൈതുൽ മുഖദ്ദസിലേക്കായിരുന്നു. എന്നാൽ മുഹമ്മദ്‌ നബിക്ക് കഅബയോടുള്ള ആത്മബന്ധം വളരെ കൂടുതലായിരുന്നതിനാൽ ഖിബ് ലയായി കഅബാശരീഫ് തിരഞ്ഞെടുക്കപ്പെടണമെന്ന് ആഗ്രഹിച്ചു. തുടർന്ന് കഅബയിലേക്ക് ഖിബ്ല മാറ്റാനുള്ള ഉത്തരവ് ഖുർആനിലൂടെ ലഭിച്ചു. അതു പ്രകാരം നബിയും അനുചരനമാരും കഅബയിലേക്ക് തിരിയുകയും അതിനെ ഖിബ്‌ലയാക്കി സ്വീകരിക്കുകയും ചെയ്തു. നാല് റക്അത്തുള്ള ളുഹ്റിന്റെ രണ്ട് റക്അത്ത് നമസ്കരിച്ച ശേഷമായിരുന്നു ഈ ദൈവകല്പനയുണ്ടായത്. അതിനാൽ ബാക്കി രണ്ട് റക്അത്ത് കഅബക്ക് നേരെ തിരിഞ്ഞാണ് നമസ്കരിച്ചത്. ഒരു നേരത്തെ നമസ്കാരം രണ്ട് വ്യത്യസ്ത ഖിബ്‌ലകളുടെ നേരെ തിരിഞ്ഞ് നിന്ന് നമസ്കരിച്ചതിനാൽ അത് മുതൽ രണ്ട് ഖിബ്‌ലകളുള്ള പള്ളിയെന്നർഥം വരുന്ന മസ്ജിദ് ഖിബ്‌ലതൈൻ എന്ന പേരിൽ അറിയപ്പെട്ടു.

## വിപുലീകരണം
### ഘടന

## അവലംബം


വർഗ്ഗം:മുസ്ലീം പള്ളികൾ
കരത്സൂബാ അൽഗൊരിതം

ഇതൊരു അതിവേഗ ഗുണന അൽഗൊരിതമാണ്. അനറ്റോളി അലക്സീവിച്ച് കരത്സൂബ എന്ന റഷ്യൻ ഗണിതജ്ഞനാണിതിന്റെ ഉപജ്ഞാതാവ്. വിഭജിച്ച് കീഴടക്കുക എന്ന ഗണത്തിൽ വരുന്ന ഒരു അൽഗൊരിതമാണു കരത്സൂബാ അൽഗൊരിതം.

## അൽഗരിതം

2 സംഖ്യകൾ x, y എന്നിവ തമ്മിൽ ഗുണിക്കണമെന്നിരിക്കട്ടേ. x എന്ന സംഖ്യയിൽ p q എന്ന അക്കങ്ങളും, y എന്ന സംഖ്യയിൽ, a b എന്ന അക്കങ്ങളും ഉണ്ട് എന്ന് ഇരിക്കട്ടേ.

ഈ സംഖ്യകളെ ചുവട്ടിൽ കൊടുത്തിരിക്കുന്നതു പോലെ രേഖപ്പെടുത്താം

x എന്നതിനെ 10(n/2) * p + q

y എന്നതിനെ 10(n/2) * a + b

(ഉദാഹരണമായിട്ട് 5678 * 1234 എന്ന ഗുണിതത്തിൽ, p എന്നത് 56 ഉം, q എന്നത് 78 ഉം, a എന്നത് 12 ഉം, b എന്നത് 34 ഉം ആയിട്ടെടുക്കാം. ഇതിനെ യഥാക്രമം 10(4/2) * 56 + 78, 10(4/2) * 12 + 34 എന്നും രേഖപ്പെടുത്താവുന്നതാണ്)

സംഖ്യകൾ x,y എന്നിവ തമ്മിൽ ഗുണിച്ചാൽ

   x * y   =  (10(n/2) * p + q) * (10(n/2) * a + b) 
           =  10(n) * pa + 10(n/2) * (qa+pb) + qb    

ഈ ഘട്ടത്തിൽ, 4 ഗുണിതങ്ങൾ നടത്തേണ്ടതുണ്ട്. p*a, q*a, q*b, p*b. കരത്സൂബ ഇതിലൊരു പ്രത്യേകത ദർശിച്ചു. 4 ഗുണിതത്തിനു പകരം 3 ഗുണിതം നടത്തി ശരിയായ ഉത്തരം കണ്ടെത്താമെന്നു അദ്ദേഹം നിരീക്ഷിച്ചു.  ചുവട്ടിൽ കൊടുത്തതു പോലെയാണത്.

 
  (qa+pb)   =  (p+q)(a+b) - pa - qb
            =  pa+qb+pb+qa - pa - qb 
            =  qa + pb    

അതായത്, 
x * y   =  10(n) * p*a + 10(n/2) * ((p+q)(a+b) - pa - qb) + q*b    

ഇതിലേ ഓരോ ഗുണിതങ്ങളും (മേൽ കൊടുത്ത വിശദീകരണത്തിലെ  p*a,(p+q)*(a+b),q*b എന്നിവ), റിക്കർസീവ് ആയി ചെയ്യാവുന്നതാണു. ഓരൊ റികർസീവ് സ്റ്റെപിലെയും ഗുണിതങ്ങൾ വീണ്ടും റിക്കർസീവായി ചെയ്യാവുന്നതാണ്  ഇവിടെ മുകളിൽ വിശദീകരിച്ചതു പോലെ ഓരോ റിക്കർസ്സിവ് സ്റ്റെപ്പിലെയും ഗുണിതങ്ങളുടെ എണ്ണം 4 ൽ നിന്നും 3 ആയി കുറച്ചു കൊണ്ട് വരുന്നു. ഇപ്രകാരം വളരെ വലിയ രണ്ട് സംഖ്യകൾ തമ്മിലുള്ള ഗുണിതം താരതമ്യേന കുറഞ്ഞ എണ്ണം പ്രാഥമിക ഗണിത ക്രിയകൾ വഴി കണക്ക് കൂട്ടാവുന്നതാണ്.

## സങ്കീർണ്ണത
നിലവിൽ ഉള്ള സാധാരണ ഗുണിതത്തിൽ, രണ്ട് **n** അക്കങ്ങളുള്ള സംഖ്യകളുടെ സങ്കീർണ്ണത **n<sup>2</sup>** ആകുമ്പോൾ കരത്സൂബ അൽഗരിതത്തിന്റെ സങ്കീർണ്ണത **3n<sup>lg3</sup>** ആണ്.

## അവലംബം
https://www.coursera.org/course/algo

വർഗ്ഗം:അൽഗൊരിതങ്ങൾ
ബോം ജീസസ് ബസിലിക്ക

ഗോവയിൽ സ്ഥിതിചെയ്യുന്ന ഒരു UNESCO ലോകപൈതൃകകേന്ദ്രം കൂടിയായ ക്രൈസ്തവ ദേവാലയമാണ് **ബോം ജീസസ് ബസിലിക്ക** (**Basilica of Bom Jesus** or **Borea Jezuchi Bajilika** ()) വിശുദ്ധ ഫ്രാൻസിസ് സേവ്യറിന്റെ തിരുശേഷിപ്പുകൾ സൂക്ഷിച്ചിരിക്കുന്നത് ഈ ദേവാലയത്തിലാണ്. പോർച്ചുഗീസ് ഭരണകാലത്തെ തലസ്ഥാന നഗരിയായ ഓൾഡ് ഗോവയിലാണ് ഈ ബസിലിക്കയുള്ളത്. 

ഉണ്ണിയേശു എന്നാണ് ബോം ജീസസ് എന്ന വാക്കിനർത്ഥം. ഇന്ത്യയിലെതന്നെ ആദ്യകാല ബസിലിക്കകളിൽ ഒന്നാണ് ബൊം ജീസസ് ബസിലിക്ക. കൂടാതെ ഇന്ത്യയിലെ ബറോക്ക് വാസ്തുശൈലിയുടെ ഉത്തമ ഉദാഹരണംകൂടിയാണ് ഈ ദേവാലയം.

## ചരിത്രം

1594 -ലാണ് ഈ ദേവാലയത്തിന്റെ നിർമ്മാണം ആരംഭിക്കുന്നത്. 1605-ൽ ആർച്ച് ബിഷപ് ഫാ. അലെക്സിയോ ദെ മെനീസിസ് ദേവാലയം ദൈവസേവാർത്ഥം സമർപ്പിച്ചു. ക്രിസ്തുമതത്തിന്റെ ചരിത്രത്തിൽ തന്നെ ഒരു നാഴികകല്ലായിമാറി ഈ ദേവാലയം. 

വിശുദ്ധ ഫ്രാൻസിസ് സേവ്യറിന്റെ ഭൗതിക ശരീരം സൂക്ഷിച്ചിരിക്കുന്ന ദേവാലയം എന്ന നിലയ്ക്കും പ്രശസ്തമാണ് ബോം ജീസസ് ബസിലിക്ക. പോർച്ചുഗീസ് മലാക്കയിലെ വി.പൗലോസിന്റെ ദേവാലയത്തിലായിരുന്നു ഫ്രാൻസിസ് സേവ്യരുടെ മൃതദേഹം ആദ്യം അടക്കം ചെയ്തത്. പിന്നീട് അത് അവിടെനിന്നും കപ്പൽമാർഗ്ഗം ഗോവയിലെത്തിക്കുകയായിരുന്നു. ഇന്നും അധികം കേടുപാടുകളൊന്നുമില്ലാതെ കാലത്തെ അതിജീവിച്ച് ആ വിശുദ്ധന്റെ പുണ്യശരീരം നിലനിൽക്കുന്നു. വി.ഫ്രാൻസീസ് സേവ്യറിന്റെ ശരീരം സൂക്ഷിച്ചിരിക്കുന്നതിനാൽ നിരവധി ക്രൈസ്തവരെയാണ് ഈ ദേവാലയം ദിനം പ്രതി ആകർഷിക്കുന്നത്.

ഗോവയിലെ തന്നെ ഏറ്റവും പഴക്കംചെന്ന ദേവാലയങ്ങളിൽ ഒന്നാണ് ഇത്. അമൂല്യകല്ലുകൾ പതിച്ച മാർബിളിൽ പാകിയതാണ് ദേവാലയ മന്ദിരത്തിന്റെ തറ. വളരെ മനോഹരമായി രൂപകല്പനചെയ്ത അൾത്താരയും ഈ ദേവാലയത്തിലുണ്ട്. 

ഗിയോവാനി ബാറ്റിസ്റ്റ ഫോഗിനി എന്ന ശില്പിയാണ്  ഫ്രാൻസിസ് സേവ്യറിന്റെ ശവകുടീരം രൂപകൽപന ചെയ്തത്. 17-ആം നൂറ്റാണ്ടിൽ തുടങ്ങിയ ഇത് 10 വർഷങ്ങൾക്കുശേഷമാണ് പൂർത്തിയായത്. 
വി.ഫ്രാൻസിസ് സേവ്യറിന്റെ ശരീരം സൂക്ഷിച്ചിരിക്കുന്ന പേടകം വെള്ളിയിലാണ് പണിതിരിക്കുന്നത്. ഓരോ പത്തുവർഷം കൂടുംതോറും വിശുദ്ധന്റെ ശരീരം പുറത്തേക്കെടുക്കാറുണ്ട്.

## ഇതും കാണുക
* Se Cathedral

## അവലംബം

## പുറത്തേക്കുള്ള കണ്ണികൾ

* The Goa Jesuit Province of the Society of Jesus - The Jesuits in Goa
* Bom Jesus Basilica Art Gallery
* Bom Jesus Website - Feast 

വർഗ്ഗം:ഗോവയിലെ ക്രിസ്ത്യൻ പള്ളികൾ
വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
ജലന്ധർ ദൊവാബ്

ഇന്ത്യയിലെ പഞ്ചാബിൽ ബിയാസ്, സത്ലുജ് എന്നീ നദികൾക്കിടയിൽ കിടക്കുന്ന ദൊവാബ് മേഖലയാണ് **ജലന്ധർ ദൊവാബ്** അഥവാ **ദൊവാബ**.  ലോകത്തിൽവച്ചുതന്നെ ഏറ്റവും ഫലഭൂയിഷ്ഠമായ പ്രദേശങ്ങളിലൊന്നാണിത്. ജലന്ധർ, ഹോഷിയാർപൂർ, കപൂർത്തല, ഫഗ്വാര എന്നിവ ഈ മേഖലയിലെ പ്രധാന പട്ടണങ്ങളാണ്.

## ചരിത്രം
1845-46 കാലഘട്ടത്തിൽ ഒന്നാം ആംഗ്ലോ-സിഖ് യുദ്ധത്തിൽ തോൽപ്പിക്കപ്പെട്ട സിഖുകാർ ഈ പ്രദേശം അടിയറവച്ചുകൊണ്ടാണ് ബ്രിട്ടീഷുകാരുമായി സന്ധിയിലെത്തിയത്.
## അവലംബം

വർഗ്ഗം:ഇന്ത്യൻ പഞ്ചാബിലെ ഭൂപ്രദേശങ്ങൾ
സുഡോ

യുണിക്സ്-നോട് സാദൃശ്യമുള്ള ഓപ്പറേറ്റിങ് സിസ്റ്റങ്ങളിൽ ഉപയോഗിക്കുന്ന ഒരു നിർദ്ദേശമാണ് **സുഡോ** (sudo)( or ). മറ്റു നിർദ്ദേശങ്ങൾക്കൊപ്പം സുഡോ ചേർത്ത് ഉപയോഗിക്കുമ്പോൾ അവ സൂപ്പർ യൂസർ നിലയിൽ പ്രവർത്തിക്കും.
ഉദാഹരണം: sudo reboot

ഇത് യഥാർത്ഥത്തിൽ "സൂപ്പർ യൂസർ ഡൂ" എന്നതാണ് അർത്ഥമാക്കുന്നത്,ഇത് അതിന്റെ ഏറ്റവും സാധാരണമായ ഉപയോഗമാണ്.എന്നിരുന്നാലും, ഔദ്യോഗിക സുഡോ പ്രോജക്റ്റ് പേജിൽ ഇതിനെ "su 'do' " എന്ന് ലിസ്റ്റുചെയ്യുന്നു.su യ്‌ക്കായുള്ള നിലവിലെ ലിനക്‌സ് മാനുവൽ പേജുകൾ അതിനെ "സബ്‌സ്‌റ്റിറ്റ്യൂട്ട് യൂസർ" എന്നാണ് നിർവചിക്കുന്നത്,  സുഡോയുടെ ശരിയായ അർത്ഥം "സബ്‌സ്റ്റിറ്റ്യൂട്ട് യൂസർ, ഡു" ആണ്, കാരണം മറ്റ് ഉപയോക്താക്കളെപ്പോലെ സുഡോയ്ക്കും ഒരു കമാൻഡ് പ്രവർത്തിപ്പിക്കാൻ കഴിയും.

സമാനമായ കമാൻഡിൽ നിന്ന് വ്യത്യസ്തമായി su, ഉപയോക്താക്കൾ, സ്ഥിരസ്ഥിതിയായി(default), ആധികാരികത ഉറപ്പാക്കുന്നതിന് വേണ്ടി, ടാർഗെറ്റ് യൂസറിന്റെ പാസ്‌വേഡിന് പകരം സ്വന്തം പാസ്‌വേഡ് നൽകണം. ഒതന്റിക്കേഷനു ശേഷം, കോൺഫിഗറേഷൻ ഫയൽ (സാധാരണയായി /etc/sudoers)യൂസർക്ക് ആക്‌സസ് അനുവദിക്കുകയാണെങ്കിൽ, സിസ്റ്റം ആവശ്യപ്പെട്ട കമാൻഡ് അഭ്യർത്ഥിക്കുന്നു. ഇൻവോക്കിംഗ് ടെർമിനലിൽ നിന്ന് മാത്രം കമാൻഡുകൾ പ്രവർത്തനക്ഷമമാക്കുന്നത് ഉൾപ്പെടെ, കോൺഫിഗറേഷൻ ഫയൽ വിശദമായ ആക്സസ് അനുമതികൾ വാഗ്ദാനം ചെയ്യുന്നു; ഓരോ ഉപയോക്താവിനും ഗ്രൂപ്പിനും ഒരു പാസ്‌വേഡ് ആവശ്യമാണ്; ഓരോ തവണയും ഒരു പാസ്‌വേഡ് വീണ്ടും നൽകേണ്ടത് ആവശ്യമാണ് അല്ലെങ്കിൽ ഒരു പ്രത്യേക കമാൻഡ് ലൈനിന് ഒരിക്കലും പാസ്‌വേഡ് ആവശ്യമില്ല. പാസിംഗ് ആർഗ്യുമെന്റുകളോ ഒന്നിലധികം കമാൻഡുകളോ അനുവദിക്കുന്നതിന് വേണ്ടി ഇത് കോൺഫിഗർ ചെയ്യാവുന്നതാണ്. 
## അവലംബം


വർഗ്ഗം:യുണിക്സ്
നോർത്ത് ഗോവ

ഗോവ സംസ്ഥാനത്തിലെ രണ്ട് ജില്ലകളിൽ ഒന്നാണ്  **നോർത്ത് ഗോവ**(**North Goa** ) അല്ലെങ്കിൽ **വടക്കൻ ഗോവ**. 1736ച.കി.മീ യാണ് ഈ ജില്ലയുടെ ആകെ വിസ്തീർണം. നോർത്ത്ഗോവയുടെ വടക്ക് മഹാരാഷ്ട്രയിലെ സിന്ദുദുർഗ്, കൊൽഹാപുർ ജില്ലകളും കിഴക്ക് കർണാടകത്തിലെ ബെൽഗാം ജില്ലയും തെക്ക് സൗത്ത് ഗോവയും സ്ഥിതിചെയ്യുന്നു. നോർത്ത് ഗോവയുടെ പടിഞ്ഞാറുഭാഗത്ത് അറബിക്കടലാണ്.

## ചരിത്ര പശ്ചാത്തലം
ഇന്നത്തെ നോർത്ത് ഗോവയിലെ ഭൂരിഭാഗം പ്രദേശങ്ങളും, (ഉദാ: പെർണേം, സത്തരീ, ബിച്ചോളിം) സാവന്തവാഡി രാജവംശത്തിന്റെ കീഴിലായിരുന്നു. പോണ്ഡ എന്ന പ്രദേശം മറാത്താരാജാക്കന്മാരും സാവന്തവാഡി രാജാക്കന്മാരും ഭരിച്ചിരുന്നു.   18ആം നൂറ്റാണ്ടിൽ പറങ്കികൾ ഈ പ്രദേശം കീഴടക്കി. 1961ൽ ഇന്ത്യൻ യൂണിയനിൽ ലയിക്കുന്നതുവരെ പോർച്ചുഗീസുകാരാണ് ഇവിടം ഭരിച്ചിരുന്നത്.

ഗോവയും ദാമൻ ദിയുവും അക്കാലത്ത് കേന്ദ്രഭരണ പ്രദേശങ്ങളായിരുന്നു. ഗോവ എന്ന ഒരൊറ്റ ജില്ലയും ദാമൻ ദിയും കൂടിച്ചേർന്ന് ഗോവ കേന്ദ്രഭരണപ്രദേശം എന്നാണ് അറിയപ്പെട്ടിരുന്നത്. 1987 മേയ് 30-ന് ഗോവയ്ക്ക് സംസ്ഥനപദവി ലഭിക്കുകയും ദാമൻ ദിയു ഒരു കേന്രഭരനപ്രദേശമായി തുടരുകയും ചെയ്തു. നോർത്ത് ഗോവ സൗത്ത് ഗോവാ എന്നിങ്ങനെ രണ്ട് ജില്ലകളായ് ഗോവൻ സംസ്ഥാനത്തെ വിഭജിക്കുകയും ചെയ്തു.

## ഭൂമിശാസ്ത്രം

അക്ഷാംശം 15o 48’ 00” N നും 14o 53’ 54” Nനും രേഖാംശം   73o E നും 75o നും ഇടയിലാണ് നോർത്ത് ഗോവയുടെ സ്ഥാനം. ഏകദേശം കേരളത്തിന്റ്റേതിനു സമാനമായ ഭൂപ്രകൃതിയാണ് ഗോവയിലും കാണപ്പെടുന്നത്.

### കാലാവസ്ഥ

## ഭരണം

നോർത്ത് ഗോവയുടെ ഭരണതലസ്ഥാനം പനാജി ജില്ലയാണ്. ഗോവ സംസ്ഥാനത്തിന്റെ തലസ്ഥാനവും പനാജിതന്നെ. 

നോർത്ത് ഗോവയെ പനാജി, മാപുസ, ബിചോളിം, പോണ്ട എന്നിങ്ങനെ ഉപവിഭാഗങ്ങളായും വിഭജിച്ചിട്ടുണ്ട്. തിസ്വാഡി (പനാജി), ബർദേസ് (മാപുസ), പെർനേം, ബിചോളിം, സത്തരീ (വാൽപോയ്) പോണ്ട എന്നിങ്ങനെ 6 താലൂക്കുകളാണ് നോർത്ത് ഗോവയിലുള്ളത്.

## ജനത
2011ലെ കാനേഷുമാരി പ്രകാരം 817,761ആണ് നോർത്ത് ഗോവയിലെ ജനസംഖ്യ. കൊമോറസ് രാജ്യത്തിലെ ആകെ ജനസംഖ്യയ്ക്ക് ഏകദേശം തുല്യമാണിത്.ജനസംഖ്യയുടെ കാര്യത്തിൽ ഇന്ത്യയിലെ ആകെ 640 ജില്ലകളിൽ 480-ആമതാണ് നോർത്ത് ഗോവയുടെ സ്ഥാനം. യാണ് നോർത്ത് ഗോവയിലെ ജനസാന്ദ്രത. 2001-2011 ദശകത്തിൽ ഇവിടുത്തെ ജനസംഖ്യാവർദ്ധനവ് 7.8% ആയിരുന്നു. 959 ആണ് നോർത്ത് ഗോവയിലെ ലിംഗാനുപാതം. മൊത്തം ജനങ്ങളിൽ 88.85% പേരും സാക്ഷരരാണ്.

നോർത്ത് ഗോവയിലെ ഭൂരിഭാഗം സ്വദേശിയരും കൊങ്കണിയാണ് സംസാരിക്കുന്നത്. മറാത്തിയും ഇവിടെ സംസാരിക്കാറുണ്ട്. ഭൂരിഭാഗം ജനങ്ങൾക്കും ഇംഗ്ലീഷും ഹിന്ദിയും മനസ്സിലാക്കാൻ സാധിക്കും. 

## അവലംബം

## പുറത്തേക്കുള്ള കണ്ണികൾ

*North Goa District Website 

വർഗ്ഗം:ഗോവയിലെ ജില്ലകൾ
തുരുത്തിപറമ്പ് പള്ളി

തൃശ്ശൂർ ജില്ലയിലെ ആളൂർ പഞ്ചായത്തിൽ തുരുത്തിപറമ്പിൽ (ചാലക്കുടിയുടെ പടിഞ്ഞാറ് ഭാഗം) സ്ഥിതി ചെയ്യുന്ന ക്രൈസ്തവ ദേവാലയമാണ് **തുരുത്തിപറമ്പ് പള്ളി** (Thuruthiparambu Church) അഥവ **വരപ്രസാദനാഥ പള്ളി** (Our Lady of Grace Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. വരപ്രസാദനാഥയുടെ നാമധേയത്തിലാണ് പള്ളി സ്ഥാപിച്ചിരിക്കുന്നത്.

തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള ചാലക്കുടി ഫൊറോന പള്ളിയുടെ കീഴിലാണ് ഈ ഇടവക പള്ളി.

## നാഴികക്കല്ലുകൾ

ചാലക്കുടി ഫൊറോന പള്ളിയുടെ ഭാഗമായിരുന്ന തുരുത്തിപറമ്പ് നിവാസികൾക്കായി 18 മാർച്ച് 1966 ൽ പള്ളി സ്ഥാപിച്ചു. 14 ഫെബ്രവരി 1970 ൽ ഇടവകയായി ഉയർത്തി. പുതുക്കി പണിത പള്ളിയുടെ വെഞ്ചിരിപ്പ് 26 മെയ് 2012 ന് നടത്തുകയും ചെയ്തു.

## വൈദികൻ ജോബ് ചിറ്റിലപ്പിള്ളിയുടെ കൊലപാതകം

2004 ഓഗസ്റ്റ് 28 തിരുവോണനാളിൽ  പള്ളിയിലെ വൈദികനായിരുന്ന ജോബ് ചിറ്റിലപ്പിള്ളിയെ കുത്തിക്കൊലപ്പെടുത്തിയ സംഭവം കേരളത്തിൽ ശ്രദ്ധയാകർഷിച്ചിരുന്നു. പള്ളിമേടയുടെ വരാന്തയിൽ വച്ച് അദ്ദേഹത്തെ, ഇരുമ്പനം ഭാസ്‌കരൻ കോളനിയിൽ രഘുകുമാർ എന്നയാൾ കത്തികൊണ്ട് വയറ്റിൽ കുത്തിക്കൊലപ്പെടുത്തുകയായിരുന്നു. രഘുകുമാറിന്, 2012 സെപ്റ്റംബർ 25-ന് സി.ബി.ഐ. പ്രത്യേക കോടതി ഇരട്ട ജീവപര്യന്തവും പിഴയും ശിക്ഷവിധിച്ചു. ജോബ് ചിറ്റിലപ്പിള്ളിയോട് കൊലയാളിക്കുണ്ടായ വ്യക്തിവൈരാഗ്യമാണ് കൊലയ്ക്ക് പ്രേരിപ്പിച്ചതെന്ന് കോടതി കണ്ടെത്തുകയും ചെയ്തു. വിശ്വാസികൾ ജോബച്ചനെ രക്തസാക്ഷിയായി കരുതുകയും പള്ളി മേട ഫാദർ ജോബ് മെമ്മോറിയൽ സെന്റർ എന്ന് പുനഃനാമകരണം ചെയ്യുകയും ചെയ്തു. കുത്തേറ്റ് മരിച്ചുവീണ സ്ഥലം അതേ പടി സംരക്ഷിക്കുകയും ചെയ്യുന്നു.

## ചിത്രശാല

File:Thuruthiprambu_Church_-_തുരുത്തിപ്പറമ്പ്_പള്ളി_05.JPG|ഫാ. ജോബ് മെമ്മോറിയൽ ഫലകം
File:Thuruthiprambu_Church_-_തുരുത്തിപ്പറമ്പ്_പള്ളി_03.JPG|പള്ളി പുതുക്കി പണിതതിന്റെ ഫലകം
File:Thuruthiprambu_Church_-_തുരുത്തിപ്പറമ്പ്_പള്ളി_01.JPG|ശവക്കോട്ട


## അവലംബം

## പുറത്തേക്കുള്ള കണ്ണികൾ
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റ്
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റിലെ തുരുത്തിപറമ്പ് പള്ളിയുടെ പ്രത്യേക പേജിലേക്ക്  

വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:ഇരിങ്ങാലക്കുട രൂപതയിലെ പള്ളികൾ
ചുമട്ടുകാരൻ

ലഘുചിത്രം|വലത്ത്‌|ബസ്‌സ്റ്റാന്റിലെ ചുമട്ടുകാർ
ഭാരമുള്ള വസ്തുക്കൾ തലയിലോ ചുമലിലോ കൈയിലോ എടുത്തുയർത്തി ഒരിടത്തുനിന്നും മറ്റൊരിടത്തേക്ക് എത്തിച്ചുകൊടുത്ത് വസ്തുവിന്റെ ഉടമയോട് കൂലി വാങ്ങുന്ന വ്യക്തിയാണ് **ചുമട്ടുകാരൻ**. ചുമട് എടുക്കുക എന്ന തൊഴിൽ ചെയ്യുന്നതിനാൽ അത്തരം ആളുകളെ *ചുമട്ടുതൊഴിലാളി* എന്നും പറയുന്നു. പട്ടണങ്ങളിൽ കൂടാതെ ബസ്‌സ്റ്റാന്റ്, റെയിൽവെ സ്റ്റേഷൻ എന്നിവിടങ്ങളിലും സ്ഥിരം ചുമട്ടുതൊഴിലാളികൾ ഉണ്ടാവും. അങ്ങനെയുള്ളവർ അംഗീകരിച്ച ചുമട്ടുതൊഴിലാളി യൂണിയനിൽ അംഗങ്ങളായിരിക്കുന്നതൊടൊപ്പം അവരെ തിരിച്ചറിയാനായി പ്രത്യേകനിറമുള്ള വസ്ത്രവും അണിഞ്ഞിരിക്കും. വീട്ടുസാധനങ്ങളും ചരക്കുകളും വാഹനങ്ങളിൽ കയറ്റാനും അവിടെനിന്ന് താഴെ ഇറക്കാനും ചുമട്ടുകാരുടെ സേവനം ആവശ്യമാണ്. കെട്ടിടനിർമ്മാണസ്ഥലത്തും വ്യവസായശാലകളിലും ധാരാളം ചുമട്ടുകാർ ജോലി ചെയ്യുന്നു. സ്വന്തം വസ്തുക്കൾ സ്വന്തമായി കൊണ്ടുപോവാൻ കഴിയാത്തവർ ചുമട്ടുകാരുടെ സഹായം ആവശ്യപ്പെടാറുണ്ട്.

വർഗ്ഗം:തൊഴിലുകൾ
കിങ് ഫഹദ് ഖുർആൻ അച്ചടിശാല

ലോകത്ത് ഏറ്റവും കൂടുതൽ  ഖുർആൻ അച്ചടിച്ച്‌ വിതരണം ചെയ്യുന്ന സ്ഥാപനമാണ്‌ സൗദി അറേബ്യയിലെ മദീനയിൽ സ്ഥിതി ചെയ്യുന്ന **കിംഗ് ഫഹദ് ഖുർആൻ അച്ചടിശാല** ().

## പ്രവർത്തനങ്ങൾ
ഖുർആന്റെ അച്ചടിയും പ്രചാരണവും ലക്ഷ്യമാക്കിയാണ് 1984-ൽ അന്നത്തെ സൗദി രാജാവ് ആയിരുന്ന ഫഹദ്‌ ബിൻ അബ്ദുൽ അസീസ്‌ അദ്ദേഹത്തിന്റെ പേരിലുള്ള ഈ സ്ഥാപനം തുടങ്ങിയത്. വർഷം പ്രതി വിവിധ വലിപ്പത്തിലുള്ള 10 മില്യൻ മുസ്ഹഫുകൾ ഇവിടെ അച്ചടിക്കുന്നുണ്ട്. കൂടാതെ മലയാളം ഉൾപ്പെടെ 40-ലധികം ലോകഭാഷകളിൽ ഖുർആൻ തർജമകളും ഖുർആൻ പാരായണത്തിന്റെ ആറ് രൂപങ്ങളിലുള്ള കാസറ്റുകളും സിഡികളും ഖുർആൻ പ്രസ് പുറത്തിറക്കിയിട്ടുണ്ട്.

മദീന കിംഗ്‌ ഫഹദ് ഖുർആൻ അച്ചടി കേന്ദ്രം ഖുർആൻ അച്ചടിക്കും വിതരണത്തിനും നൽകുന്ന പരിഗണനയുടെ ഭാഗമായി ഖുർആൻ കാലിഗ്രഫി തയ്യാറാക്കുന്നവരുടെ അന്താരാഷ്‌ട്ര സംഗമവും വിവിധ പ്രദർശനങ്ങളും സെമിനാറുകളും സംഘടിപ്പിക്കാറുണ്ട്. ഖുർആൻ പ്രിന്റിംഗ് ആസ്പദമാക്കി തയ്യാറാക്കപ്പെട്ട പ്രബന്ധങ്ങളുടെ അവതരണം, അച്ചടി രംഗത്തെ പുതിയ കണ്ടുപിടിത്തങ്ങളുടെ പ്രദർശനം തുടങ്ങിയവയും നടക്കുന്നു. കൂടാതെ അറബി കൈയെഴുത്ത് കലയുടെ ചാരുത വ്യക്തമാക്കുന്ന അറബി കാലിഗ്രഫിയുടെ  പ്രദർശനവും നടത്താറുണ്ട്‌. ഖുർആൻ അച്ചടി രംഗത്തെ ശാസ്ത്രീയ നിരീക്ഷണങ്ങൾ, ചരിത്രം, സാങ്കേതികവഴികൾ, അസംസ്‌കൃത വസ്തുക്കൾ തുടങ്ങി വിവിധ  സെമിനാറുകളും ഇവിടെ നടക്കാറുണ്ട്.
### സന്ദർശനം
മദീനയിലെത്തുന്ന തീർഥാടകർക്ക് വ്യാഴം, വെള്ളി ദിവസങ്ങളിലൊഴികെ രാവിലെ 9.30 മുതൽ 11.30 വരെ ഖുർആൻ അച്ചടിശാല കാണാൻ സൌകര്യമുണ്ട്. സന്ദർശകർക്ക് ഒരു മുസ്ഹഫ് ഇവിടെ നിന്ന് സൗജന്യമായി നൽകുകയും ചെയ്യും.

## അവലംബം

വർഗ്ഗം:ഇസ്‌ലാം - അപൂർണ്ണലേഖനങ്ങൾ
വർഗ്ഗം:മുദ്രണാലയങ്ങൾ
വൺ ബില്യൺ റൈസിങ്

സ്ത്രീകൾക്കുവേണ്ടി സ്ത്രീകൾ നടത്തുന്ന സാർവ്വദേശീയ പ്രചരണമാണ് **വൺ ബില്യൺ റൈസിംഗ്** അഥവാ **നൂറുകോടി ഉണരുന്നു** എന്നത്. സ്ത്രീകൾക്കെതിരായ അതിക്രമങ്ങൾ അവസാനിപ്പിക്കാനും ജൻഡർ തുല്യതയും നീതിയും  ഉറപ്പാക്കാനും ഈ മുന്നേറ്റം ആഹ്വാനം ചെയ്യുന്നു. 
2013 ഫെബ്രുവരി 14 ന് ലോകമെമ്പാടുമുള്ള നൂറുകോടി വനിതകൾ തങ്ങളുടെ വീടും ജോലിയും വ്യാപാരകേന്ദ്രങ്ങളും ഒക്കെ ഉപേക്ഷിച്ച് ഒരുമിച്ച് നൃത്തം ചെയ്ത് പരിപാടികൾ അവതരപ്പിച്ച് സ്ത്രീശക്തി തെളിയിക്കുക എന്നതാണ് ഈ പ്രചരണപരിപാടിയിലൂടെ ലക്ഷ്യമിട്ടത്.  

V - ദിന പ്രസ്ഥാനത്തിന്റെ പതിനഞ്ചാം വാർഷികത്തോടനുബന്ധിച്ചാണ് ഈ പ്രചരണ-പ്രക്ഷോഭ പരിപാടി സംഘടിപ്പിച്ചത്. ലോകത്തിലെ എഴുന്നൂറ് കോടി ജനങ്ങളിൽ പകുതി സ്ത്രീകളാണ്. ഈ പകുതിയിൽ മൂന്നിലൊരുഭാഗം - നൂറുകോടിയോളം സ്ത്രീകൾ - ബലാത്സംഗമുൾപ്പെടെയുള്ള അതിക്രമങ്ങൾക്കിരയാകുന്നുവെന്നാണ് കണക്കുകൾ വ്യക്തമാക്കുന്നത്. അതിക്രമങ്ങൾക്കിരയാകുന്ന ഈ നൂറുകോടി (ഒരു ബില്യൺ) സ്ത്രീകളോട് അനുഭാവം പ്രകടിപ്പിച്ച് സംഘടിപ്പിച്ച വൺവില്യൺ റൈസിംഗിന്റെ മുഖ്യ സംഘാടക അമേരിക്കയിലെ പ്രമുഖ സാമൂഹിക പ്രവർത്തകയും നാടകപ്രവർത്തകയുമായ ഈവ് എൻസ്ലറും അവരുടെ വി-ദിനപ്രസ്ഥാനവുമാണ്.  "യോനിയുടെ ആത്മഗതങ്ങൾ" (The Vagina Monologues) എന്ന ഈവ് എൻസ്ലറുടെ പ്രസിദ്ധമായ നാടകത്തിൽ നിന്നും പ്രചോദനം ഉൾക്കൊണ്ട് സ്ത്രീകൾക്കെതിരായ അതിക്രമങ്ങൾക്കെതിരെ പ്രവർത്തിക്കുന്ന പ്രസ്ഥാനമാണ് വി-ദിന പ്രസ്ഥാനം.   

"ഉണരുക,നൃത്തംചെയ്യുക,സമരം ചെയ്യുക" എന്ന പേരിൽ ലോകത്തെ ഇരുന്നൂറിൽപ്പരം രാജ്യങ്ങളിൽ ഈ പരിപാടി നടന്നു. പ്രമുഖരായ ആയിരക്കണക്കിന് വനിതാ വ്യക്തിത്വങ്ങളും ആംനെസ്റ്റി ഇന്റർനാഷണൽ പോലുള്ള സംഘനകളും ഈ പരിപാടിയെ പിന്തുണച്ചു.  ആട്ടവും പാട്ടും നൃത്തവും ഘോഷയാത്രകളുമായി കേരളത്തിൽ തിരുവനന്തപുരം, കൊച്ചി, കോഴിക്കോട്, കണ്ണൂർ തുടങ്ങിയ കേന്ദ്രങ്ങളിലും വനിതകൾ വൺ ബില്യൺ റൈസിംഗിൽ അണിനിരന്നു. 
## അവലംബം
വിലാസിനി ടീച്ചർ

പ്രശസ്ത സാഹിത്യവിമർശകനും ഗ്രന്ഥകാരനും പ്രഭാഷകനുമായ സുകുമാർ അഴീക്കോടിന്റെ പ്രണയിനിയായിരുന്നു **വിലാസിനി ടീച്ചർ**. അഴീക്കോട് രോഗകുലെനായിരുന്ന വേളയിൽ  വിലാസിനി ടീച്ചർ ആശുപത്രിയിലെത്തി അദേഹത്തെ സന്ദർശിക്കുകയുണ്ടായി. സുകുമാർ അഴിക്കോട് വിടവാങ്ങി ഒരു വർഷം പൂർത്തിയായപ്പൊൾ അദേഹത്തിനു വേണ്ടി വിലാസിനി ടീച്ചർ ബലിതർപ്പണം നടത്തിയിരുന്നു.

## ആത്മകഥയിലെ അപകീർത്തികരമായ പരാമർശം
വിലാസിനി ടീച്ചർ സ്വഭാവദൂഷ്യമുള്ള സ്ത്രീയാണെന്നും വിവാഹം കഴിക്കാൻ കൊള്ളില്ലെന്നും ആരോപിച്ച് ആരോ സുകുമാർ അഴീക്കോടിന് ഊമക്കത്ത് അയച്ചിരുന്നുവെന്നും അതുകാരണമാണ് വിലാസിനി ടീച്ചറിനെ വിവാഹം കഴിക്കാതിരുന്നതെന്നും അദ്ദേഹത്തിന്റെ ആത്മകഥയിൽ പരാമർശമുണ്ടെന്നും അത് തനിക്ക് അപകീർത്തികരമാണെന്നും വിലാസിനി ടീച്ചർ അഭിപ്രായപ്പെട്ടിരുന്നു. ഇങ്ങനെയുള്ള ആരോപണങ്ങൾക്ക് മറുപടി പറയാതിരുന്നാൽ അത് ഇവ ശരിയാണെന്ന് സമ്മതിക്കുന്നതിന് തുല്യമാണെന്നും ഇത് താനോ തന്റെ ആയിരക്കണക്കിന് ശിഷ്യരോ ആഗ്രഹിക്കുന്നില്ല എന്നും ടീച്ചർ മാദ്ധ്യമങ്ങളോട് വെളിപ്പെടുത്തുകയുണ്ടായി.

## അഴീക്കോട് ടീച്ചർക്കയച്ച പ്രേമലേഖനങ്ങൾ പുറത്തായത്
1999-ൽ വിലാസിനി ടീച്ചർക്ക് അഴീക്കോട് അയച്ച പ്രേമലേഖനങ്ങൾ പ്രസിദ്ധീകരിക്കപ്പെട്ടിരുന്നു. ഇത് ടീച്ചർ മനഃപൂർവ്വം പുറത്താക്കിയതല്ല എന്നും ഒരു പത്രപ്രവർത്തകൻ ടീച്ചറെ തെറ്റിദ്ധരിപ്പിച്ച് കൈവശത്താക്കുകയായിരുന്നു എന്നും ക്രൈം മാഗസിന്റെ എഡിറ്ററായ നന്ദകുമാർ വെളിപ്പെടുത്തിയിരുന്നു

## സുകുമാർ അഴീക്കോടിന്റെ സ്മാരകം സംബന്ധിച്ചുള്ള ഇടപെടലുകൾ
സുകുമാർ അഴീക്കോടിനെ സംസ്കരിച്ച പയ്യാമ്പലം ബീച്ചിൽ മാസങ്ങൾ കഴിഞ്ഞിട്ടും സ്മാരകം പണികഴിപ്പിക്കാത്തതിലും  വീട് സ്മാരകമാക്കുന്നതിൽ താമസമുണ്ടാകുന്നതിലും 

## അവലബം

വർഗ്ഗം:ജീവിച്ചിരിക്കുന്നവർ
ആരാധനക്രമ നിറങ്ങൾ

തിരുക്കർമ്മങ്ങൾക്ക് കാർമ്മികൻ  ധരിക്കുന്ന മേൽ വസ്ത്രങ്ങൾ, അൾത്താരയിൽ ഉപയോഗിക്കുന്ന വിരികൾ അൾത്താരയിൽ വെക്കുന്ന വിളക്കുകൾ എന്നിവയ്ക്ക്  ക്രൈസ്തവ സഭയുടെ ആരാധനക്രമം അനുസരിച്ച് ഓരോ കാലത്തിനും അവസരങ്ങൾക്കും അനുയോജ്യമായ നിറങ്ങൾ പ്രത്യേകം നിർദ്ദേശിക്കപ്പെട്ടിട്ടുണ്ട്. ഇവയെയാണ് **ആരാധനക്രമനിറങ്ങൾ** എന്ന് പറയുന്നത്.

## റോമൻ കത്തോലിക്കാ റീത്തിൽ

1969 ൽ നവീകരിച്ച ആരാധനക്രമം അനുസരിച്ചുള്ള ആരാധനക്രമനിറങ്ങൾ താഴെ പറയും വിധമാണ്.

ചില  പെരുന്നാളുകളിലും തിരുനാളുകളിലും സ്വർണം, വെള്ളി എന്നീ നിറങ്ങൾ ഉപയോഗിക്കാറുണ്ട്. പ്രധാനമായും വെള്ള നിറത്തിന് പകരമായിട്ടാണ് ഇവ ഉപയോഗിക്കുന്നത്.  കൂടാതെ പ്രാദേശിക സംസ്കാരതതിന്‌ അനുയോജ്യമായ വിധത്തിൽ നിറങ്ങൾ പരിശുദ്ധ സിംഹാസനത്തിനു മുൻപാകെ  ബിഷപ്പ് കോൺഫറൻസിന് അവതരിപ്പിക്കാവുന്നതാണ്.

## ബൈസന്റൈൻ റീത്തിൽ

പൗരസ്ത്യ ഓർത്തഡോക്സ് സഭ, പൗരസ്ത്യ കത്തോലിക്കാ സഭകൾ എന്നിവർ പിന്തുടരുന്ന ബൈസന്റൈൻ റീത്തിൽ ഇളം കടുപ്പ് നിറങ്ങൾ എന്ന് വേർതിരിച്ചിട്ടുണ്ട് എങ്കിലും സാർവത്രികമായ ആരാധനക്രമ നിറങ്ങൾ ഇല്ല. മറൂൺ നിറമാണ് സാധാരണഗതിയിൽ തിരുനാളുകൾക്ക് ഉപയോഗിക്കുന്നത്. കൂടുതലായി ഉപയോഗിക്കുന്ന  മറ്റു നിറങ്ങൾ സ്വർണവും വെള്ളയുമാണ്.

## ഇതും കാണുക
* കവാടം:ക്രിസ്തുമതം
* ആരാധനക്രമവർഷം

## അവലംബം

വർഗ്ഗം:ക്രൈസ്തവസഭ ആരാധനക്രമം
മിച്ചാമി ദുക്കടം

പുരാതന പ്രാകൃത് ഭാഷയിലുള്ള ഒരു പ്രാർത്ഥനാ വാക്യമാണ് **മിച്ചാമി ദുക്കടം**.  ചെയ്തു പോയ ദുർവൃത്തികളെല്ലാം നിർഫലമാകട്ടെയെന്നാണ് ഇതിന്റെ വാച്യാർത്ഥം. *മിഥ്യാ മേ ദുഷ്‌കൃതം* എന്നാണ് ഇതിന്റെ സംസ്കൃത രൂപം. ജൈനമതസ്ഥരുടെ മുഖ്യ ഉത്സവങ്ങളിലൊന്നായ പര്യൂഷണയുടെ അവസാന ദിനമായ ക്ഷമാവാണി ദിവസത്തിൽ  ചെയ്ത് പോയ തെറ്റുകൾക്കായി പരസ്പരം ക്ഷമായാചന നടത്തുവാൻ ഈ വാക്യമുപയോഗിക്കുന്നു. പ്രതിക്രമണ എന്ന സ്വാത്മപരിശോന ചടങ്ങിന് ശേഷമാണ് ജൈനർ ലോകത്തിലെ എല്ലാ ജീവജാലങ്ങളോടുമായി തങ്ങൾ അറിവോടോ അറിവു കൂടാതെയോ ചെയ്തു പോയ തെറ്റുകൾക്കായി ക്ഷമായാചനം നടത്തുന്നത്. ഈ അവസരത്തിലല്ലാതെ, ദൈനം ദിന ജീവിതത്തിൽ  ഒരു വ്യക്തി തെറ്റു ചെയ്യുമ്പോഴോ തെറ്റുകളെ കുറിച്ച് ഓർമ്മ വരുമ്പോഴോ യാദൃശ്ചയാ പറ്റിപ്പോകാവുന്ന തെറ്റുകൾക്കായി മുൻകൂറായോ മിച്ചാമി ദുക്കടം പറയുന്ന പതിവുമുണ്ട്.

## മിച്ചാമി ദുക്കടം പ്രാർത്ഥന

## അവലംബം

വർഗ്ഗം:ജൈനമതം
വർഗ്ഗം:പ്രാർത്ഥനകൾ
ഓസ്‌കർ പിസ്റ്റോറിയസ്

പ്രമുഖ ദക്ഷിണാഫ്രിക്കൻ അത്‌ലറ്റാണ് **ഓസ്‌കർ പിസ്റ്റോറിയസ്** (ജനനം : 22 നവംബർ 1986). കാലുള്ളവർക്കൊപ്പം കൃത്രിമക്കാലുകളിൽ ഒളിമ്പിക്‌സിൽ മത്സരിച്ച് ശ്രദ്ധ നേടി. 'ബ്ലേഡ് റണ്ണർ' എന്നുമറിയപ്പെടുന്നു. ഇരുകാലുകളിലും മുട്ടിനുതാഴേയ്ക്കില്ലാത്ത പിസ്റ്റോറിയസ് കാർബൺ ഫൈബറുകൾ കൊണ്ടുള്ള ബ്ലേഡുകൾ ഘടിപ്പിച്ചാണ് മത്സരങ്ങളിൽ പങ്കെടുക്കാറുള്ളത്. ഭിന്നശേഷിയുള്ളവർക്കായുള്ള പാരാലിമ്പിക്‌സിൽ ആറ് സ്വർണം നേടിയിട്ടുണ്ട്. 
## ജീവിതരേഖ
ഫൈബർ ഹെമിമീലിയ രോഗത്തോടെ ജനിച്ച പിസ്റ്റോറിയസിന്റെ  രണ്ട് കാലും  പതിനൊന്ന് മാസം പ്രായമുള്ളപ്പോൾ മുറിച്ചു മുറ്റി.  പതിനൊന്നാം വയസ്സിൽ കൃത്രിമക്കാലുകൾ ഘടിപ്പിച്ച പിസ്റ്റോറിയസ് ക‌ടുത്ത പരിശീലനത്തിലൂടെ കായിക ലോകത്തിന്റെ ഉയരങ്ങൾ കീഴ‌ക്കി.

വർഷങ്ങൾ നീണ്ട നിയമയുദ്ധത്തിന് ശേഷമാണ് പിസ്റ്റോറിയസിന് ഒളിമ്പിക്‌സിൽ പങ്കെടുക്കാൻ  കഴിഞ്ഞത്.  ആറുവയസ്സായപ്പോൾ അച്ഛനും അമ്മയും വേർപിരിഞ്ഞു. 15 വയസ്സുള്ളപ്പോൾ അമ്മ മരിച്ചു. അദ്ദേഹം  ഉപയോഗിക്കുന്ന കാർബൺ ഫൈബർ കൃത്രിമക്കാലുകൾ മത്സരങ്ങളിൽ സാധാരണ അത്‌ലറ്റുകളേക്കാൾ മുൻതൂക്കം നൽകുന്നു എന്നാരോപിച്ച് രാജ്യാന്തര അത്‌ലറ്റിക് ഫെഡറേഷൻ പിസ്റ്റോറിയസിന് വിലക്കേർപ്പെടുത്തിയിരുന്നു. നിയമയുദ്ധത്തിലൂടെ വിലക്ക് മറികടന്നാണ് ഒളിമ്പിക്സിൽ പങ്കെടുത്തത്.

## വെടിവെപ്പ്
2013 ലെ വാലൻന്റൈൻ ദിനത്തിൽ  കാമുകിയായ  റീവ സ്റ്റീൻകാംപ് എന്ന മോഡലിനെ കൊലപ്പടുത്തിയതിനെത്തുടർന്ന്  പൊലീസ് കസ്റ്റഡിയിലെടുത്തു. അർദ്ധരാത്രി വീട്ടിലെത്തിയ കാമുകിയെ കള്ളനെന്നു തെറ്റിദ്ധരിച്ച് പിസ്റ്റോറിയസ് വെടിവയ്ക്കുകയായിരുന്നെന്ന് ദക്ഷിണാഫ്രിക്കൻ മാധ്യമങ്ങൾ റിപ്പോർട്ട്ചെയ്തു.

## നേട്ടങ്ങൾ
കാർബൺ ഫൈബറിൽ നിർമിച്ച കൃത്രിമക്കാലുകളുമായി 2012 ലണ്ടൻ ഒളിമ്പിക്സിൽ 400 മീറ്ററിലും 4 x 400 മീറ്റർ റിലേയിലും പങ്കെടുത്തു.  തുടർച്ചയായ മൂന്നു പാരാലിമ്പിക്സ് ഒളിമ്പിക്സുകളിൽ നിന്ന് ആറ് സ്വർണവും ഒന്നുവീതം വെള്ളി, വെങ്കല മെഡലുകളും നേടി. ലണ്ടൻ ഒളിമ്പിക്‌സിൽ ലോക ചാമ്പ്യൻഷിപ്പിൽ റിലേയിൽ വെള്ളി നേടിയ ദക്ഷിണാഫ്രിക്കൻ ടീമിലും അംഗമായിരുന്നു.

## അവലംബം


## അധിക വായനയ്ക്ക്

*
*
*
*
*
*
## പുറം കണ്ണികൾ

* Official website of Oscar Pistorius 
* 
* 

വർഗ്ഗം:1986-ൽ ജനിച്ചവർ
വർഗ്ഗം:നവംബർ 22-ന് ജനിച്ചവർ
വർഗ്ഗം:ആഫ്രിക്കൻ കായികതാരങ്ങൾ
വർഗ്ഗം:ഒളിമ്പിക് മെഡൽ ജേതാക്കൾ
സൂപ്പർ കപ്പാസിറ്റർ

സാധാരണ കപ്പാസിറ്ററുകളിൽ നിന്നും വ്യത്യസ്തമായി വളരെ ഉയർന്ന ധാരിത (കപ്പാസിറ്റൻസ്) പ്രകടിപ്പിക്കുന്ന കപ്പാസിറ്ററുകളാണ് **സൂപ്പർ കപ്പാസിറ്ററുകൾ** അഥവാ **അൾട്രാ കപ്പാസിറ്ററുകൾ** (**ഇലക്ട്രിക് ഡബിൾ-ലെയർ കപ്പാസിറ്റർ**). സാധാരണ കപ്പാസിറ്ററുകൾ പൈക്കോഫാരഡിലും മൈക്രോഫാരഡിലും സംഭരണപരിധി പറയുമ്പോൾ സൂപ്പർ കപ്പാസിറ്ററുകളിൽ ഫാരഡിലാണ് സംഭരണപരിധി പറയുന്നത്.

## ചരിത്രം
ജനറൽ ഇലക്ട്രിക്കൽസിലെ എൻജിനായർമാർ ഇലക്ട്രിക്ക് ഡബിൾ ലെയർ കപ്പാസിറ്ററുകളിൽ നടത്തിയ ഗവേഷണങ്ങളാണ് 1957 ൽ സൂപ്പർ കപ്പാസിറ്ററിന്റെ കണ്ടെത്തലിന് വഴിതെളിച്ചത്. ആധുനിക സാങ്കേതിക വിദ്യകളുടെ വരവോടെ ബാറ്ററിക്കും കപ്പാസിറ്ററിനും ഇടയിലുള്ള ഒന്നായിട്ട് സൂപ്പർ കപ്പാസിറ്ററുകൾ മാറിയിട്ടുണ്ട്. 
## വോൾട്ടേജ് പരിധി
2.5 മുതൽ 2.7 വരെ വോൾട്ടിലാണ് സൂപ്പർകപ്പാസിറ്ററുകൾ ഇന്ന് ഡിസൈൻ ചെയ്തിരിക്കുന്നത്. 2.8 വോൾട്ടിനും മുകളിലുള്ള സൂപ്പർകപ്പാസിറ്ററുകൾ അപൂർവ്വമാണ്. 
## ഊർജ്ജസാന്ദ്രതയും പവർസാന്ദ്രതയും
1 മുതൽ 30Wh/kg ആണ് ഇന്നുള്ള സൂപ്പർകപ്പാസിറ്ററുകളുടെ ഊർജ്ജസാന്ദ്രത. ബാറ്ററികളെ അപേക്ഷിച്ച് ഇത് വളരെ കുറവാണ്. ലിത്തിയം അയോൺ ബാറ്ററിയുടെ ഊർജ്ജസാന്ദ്രതയുടെ അഞ്ചിലൊന്ന് മാത്രമാണിത്. എന്നാൽ പവർസാന്ദ്രതയിൽ ഇത്തരം ബാറ്ററികളെക്കാൾ വളരെ മുന്നിലാണ് സൂപ്പർകപ്പാസിറ്ററുകൾ. 10000W/kg വരെ പവർ സാന്ദ്രത ഇത്തരം കപ്പാസിറ്ററുകൾക്കുണ്ട്. 
ബാറ്ററികളെ അപേക്ഷിച്ച് വളരെയധികം ചിലവേറിയ ഒന്നാണ് സൂപ്പർകപ്പാസിറ്ററുകൾ.
## അവലംബം


വർഗ്ഗം:ഇലക്ട്രോണിക് ഉപകരണങ്ങൾ
ഫാരഡ്

അന്താരാഷ്ട്ര ഏകകവ്യവസ്ഥയിൽ ധാരിതയുടെ (കപ്പാസിറ്റൻസ്) ഏകകമാണ് **ഫാരഡ്**. മൈക്കിൾ ഫാരഡെയുടെ ബഹുമാനാർത്ഥം നൽകിയതാണ് ഈ പേര്. F എന്ന ചിഹ്നമാണ് ഫാരഡിന് നൽകാറുള്ളത്

## നിർവ്വചനം
ഒരു ചാലകം ഒരു കുളൂം ചാർജിനാൽ ചാർജ് ചെയ്യപ്പെടുമ്പോൾ അതിന്റെ പൊട്ടൻഷ്യൽ ഒരു വോൾട്ട് കൂടിയാൽ ആ ചാലകത്തിന്റെ കപ്പാസിറ്റൻസ് ഒരു ഫാരഡ് ആയിരിക്കും
## ചരിത്രം
ലാറ്റിമർ ക്ലാർക്ക് എന്നയാളാണ് 1861 ൽ മൈക്കൽ ഫാരഡെയുടെ ബഹുമാനാർത്ഥം ഈ പേര് നിർദ്ദേശിച്ചത്. എന്നാൽ ചാർജിന്റെ യൂണിറ്റായിട്ടായിരുന്നു നിർദ്ദേശം
## യൂണിറ്റ്
1 ഫാരഡ് എന്നത് വളരെ കൂടിയ അളവാണ്. സാധാരണ കപ്പാസിറ്റുകളുടെ ധാരിത മൈക്രോഫാരഡുകളിലും മറ്റുമാണ് വരുന്നത്. പൈക്കോഫാരഡ് (pF), മൈക്രോഫാരഡ് (μF) എന്നിവയാണ് സാധാരണ ഉപയോഗത്തിൽ വരുന്ന അളവുകൾ. സൂപ്പർ കപ്പാസിറ്ററുകളുടെ വരവോടെ മില്ലിഫാരഡ് (mF), ഫാരഡ് (F) എന്നീ യൂണിറ്റുകളും ഉപയോഗിച്ചുവരുന്നു.
## അവലംബം


വർഗ്ഗം:എസ്.ഐ. വ്യുത്പന്ന ഏകകങ്ങൾ
ധാരിത

ഒരു വസ്തുവിന് വൈദ്യുതചാർജിനെ സൂക്ഷിക്കാനുള്ള കഴിവിനെയാണ് **ധാരിത** അഥവാ **കപ്പാസിറ്റൻസ്** എന്നു പറയുന്നത്. ചാർജുചെയ്യാവുന്ന എല്ലാ വസ്തുക്കൾക്കും കപ്പാസിറ്റൻസ് ഉണ്ട്. വൈദ്യുതചാർജിനെ സംഭരിച്ചുവയ്ക്കാവുന്ന ഏറ്റവും മികച്ച ഉപകരണമാണ് കപ്പാസിറ്റർ. ഫാരഡ് ആണ് കപ്പാസിറ്റൻസിന്റെ യൂണിറ്റ്.
:C = \frac{q}{V}
എന്ന സമവാക്യം ഉപയോഗിച്ച് കപ്പാസിറ്റൻസിനെ നിർവ്വചിക്കാം. കപ്പാസിറ്റൻസ് = വൈദ്യുതചാർജ്/വൈദ്യുത പൊട്ടെൻഷ്യൽ

വർഗ്ഗം:ഭൗതിക പരിമാണങ്ങൾ
വർഗ്ഗം:വൈദ്യുതകാന്തികത
വർഗ്ഗം:വൈദ്യുതി
പ്രിസം

ലഘുചിത്രം|ത്രികോണ പ്രിസം
കടന്നുപോകുന്ന പ്രകാശത്തിന് പ്രകീർണനം സംഭവിക്കുന്ന ഒരു പ്രകാശിക ഉപകരണമാണ് **പ്രിസം**. മൂന്നുവശങ്ങളുള്ള ത്രികോണ പ്രിസമാണ് ഇതിൽ മുഖ്യം. പ്രകാശത്തിന് അപവർത്തനം ഉണ്ടാക്കുകയാണ് പ്രിസം ചെയ്യുന്നത്. തന്മൂലം പ്രകാശത്തിന്റെ ഗതിക്ക് മാറ്റം വരുന്നു. പ്രകാശത്തിന്റെ തരംഗദൈർഘ്യത്തിന് അനുസരിച്ചാണ് അപവർത്തനം സംഭവിക്കുക. ധവളപ്രകാശം കടന്നുപോകുമ്പോൾ ഓരോ നിറത്തിനും അതിന്റെ തരംഗദൈർഘ്യം അനുസരിച്ച് വ്യത്യസ്ത അപവർത്തനം സംഭവിക്കുകയും ധവളപ്രകാശം അതിന്റെ ഘടകവർണ്ണങ്ങളായി വേർതിരിയുകയും ചെയ്യുന്നു.
ലഘുചിത്രം|പ്രിസത്തിലൂടെ കടന്നുപോകുന്ന പ്രകാശത്തിന് പ്രകീർണ്ണനം സംഭവിക്കുന്നു
## ഉപയോഗം
വിവിധ പ്രകാശിക ഉപകരണങ്ങളിൽ പ്രിസം ഉപയോഗിക്കുന്നു. പെരിസ്കോപ്പ്, ബൈനോക്കുലർ, സ്പെക്ട്രോമീറ്റർ തുടങ്ങിയവയിൽ പ്രിസങ്ങൾ ഉപയോഗിക്കുന്നുണ്ട്. 
## അവലംബം

വർഗ്ഗം:പ്രകാശിക ഉപകരണങ്ങൾ
ഉൽക്കമഴ

ഭൂമിയുടെ അന്തരീക്ഷത്തിലേക്ക് വളരെയധികം ഉൽക്കകൾ കടന്ന് കത്തിയമരുന്ന പ്രതിഭാസമാണ് **ഉൾക്കാമഴ**. രാത്രി ആകാശത്താണ് ഈ കാഴ്ച പലപ്പോഴും ദൃശ്യമാകുന്നത്. ഭൂമി ഏതെങ്കിലും വാൽനക്ഷത്രത്തിന്റെയോ മറ്റൊ പരിക്രമണപഥത്തിലൂടെ കടന്നുപോകുമ്പോഴാണ് സാധാരണഗതിയിൽ ഉൽക്കാമഴ കാണപ്പെടാറ്. അപൂർവ്വം ചില സമയങ്ങളിൽ ഉൽക്കകൾ കത്തിത്തീരാതെ ഭൂമിയിൽ എത്താറുമുണ്ട്. എല്ലാ വർഷവും മുടങ്ങാതെ നടക്കുന്ന ഉൽക്കാവർഷങ്ങളും ഉണ്ട്. 
## ഉൽക്കാവർഷം പട്ടിക

## അപകടങ്ങൾ
2013 ഫെബ്രുവരി 15 ന് റഷ്യയിലുണ്ടായ ഉൽക്കാമഴയിൽ 400 ഓളം പേർക്ക് പരിക്കേറ്റിരുന്നു. ഉൽക്കാമഴയെത്തുടർന്നുണ്ടായ സമ്മർദ്ധതരംഗങ്ങൾ മൂലം ജനൽചില്ലുകളും മറ്റും പൊട്ടിത്തെറിച്ചാണ് കൂടുതൽപേർക്കും പരിക്കേറ്റത്

## അവലംബം


വർഗ്ഗം:ജ്യോതിശാസ്ത്ര പ്രതിഭാസങ്ങൾ
വർഗ്ഗം:ഉൽക്കകൾ
ദൂധ്സാഗർ വെള്ളച്ചാട്ടം

ഗോവ സംസ്ഥാനത്തിലെ ഒരു വെള്ളച്ചാട്ടമാണ് **ദൂധ്സാഗർ** (ഇംഗ്ലീഷ്: **Dudhsagar Falls**, ഹിന്ദി: **दूधसागर जलप्रपात** ). 1017 അടി ഉയരമുള്ള ഈ വെള്ളച്ചാട്ടം മാണ്ഡവി നദിയിലാണുള്ളത്. ഗോവയുടെ തലസ്ഥാനമായ പനാജിയിൽ നിന്നും 60 കി.മീ അകലെയായാണ് ദൂധ്സാഗർ സ്ഥിതിചെയ്യുന്നത്. *പാൽക്കടൽ* എന്നാണ് ദൂധ്സാഗർ എന്ന വാക്കിനർത്ഥം.

മഴക്കാലത്ത് ശക്തിപ്രാപിക്കുന്നതിനാൽ ഈ വെള്ളച്ചാട്ടത്തിലേക്കുള്ള പ്രവേശനം താൽക്കാലികമായി നിഷേധിക്കാറുണ്ട്. ഒക്ടോബറോടെ പ്രവേശനം പുനഃസ്ഥാപിക്കും. ഇന്ത്യയിലെതന്നെ ഏറ്റവും മനോഹരമായ വെള്ളച്ചാട്ടങ്ങളിൽ ഒന്നാണ് ദൂധ്സാഗർ. ഉയരത്തിന്റെ കാര്യത്തിൽ ഇന്ത്യയിൽ 5ആമതും ലോകത്തിൽ 227ആമതുമാണ് ദൂധ്സാഗറിന്റെ സ്ഥാനം.അനേകം ഘന.അടി വെള്ളമാണ് ഈ ജലപാതത്തിലൂടെ വർഷകാലത്ത് ഉഴുകുന്നത്. ഗോവയിലെ പ്രകൃതി സൗന്ദര്യത്തിൻ ഈ ജലപാതം മാറ്റുകൂട്ടുന്നു. 

റോഡുവഴിയും റെയിൽ വഴിയും ഈ വെള്ളച്ചാട്ടത്തിനരികിൽ എത്തിച്ചേരാൻ സാധിക്കും. കുലേം തീവണ്ടിനിലയമാണ് ദൂധ്സാഗറിനോട് ഏറ്റവും അടുത്തുകിടക്കുന്നത്. ദേശിയപാത 4A വഴിയും ഇവിടെ എത്തിച്ചേരാം.

## അവലംബം


## പുറത്തേക്കുള്ള കണ്ണികൾ

* 
*World Waterfall Database - Dudhsagar Falls 
*Photo
* A bewitching beauty called Dudhsagar 
*Video of falls
*The last tier of dudhsagar
*Pics of falls 
* A guide to the falls 
*Trekking from Castlerock to Dudhsagar 
* Itinerary of DudhSagar Tour Goa 

വർഗ്ഗം:ഗോവയിലെ വെള്ളച്ചാട്ടങ്ങൾ‎
വെള്ളച്ചാട്ടം

ലഘുചിത്രം|വെള്ളച്ചാട്ടം വീക്ഷിക്കുന്ന ഒരു കുടുംബം.

[800px|ചട്ടരഹിതം|അർജന്റീനയിലെ [ഇഗ്വാസു വെള്ളച്ചാട്ടം]]

സമതലപ്രദേശത്തിലൂടെ ഒഴുകുന്ന നദി, കുന്നിൻപ്രദേശങ്ങളുടെ ചെങ്കുത്തായ ഭാഗങ്ങളിലെത്തുമ്പോൾ കുത്തനെ താഴോട്ട് പതിക്കുന്നു. നദീജലത്തിന്റെ ഈ ഒഴുക്കിനെയാണ് **വെള്ളച്ചാട്ടം** അഥവാ **ജലപാതം**(ഇംഗ്ലിഷിൽ: **Waterfall**) എന്ന് പറയുന്നത്. ഇന്ത്യയിലെ ഏറ്റവും ഉയരം കൂടിയ വെള്ളച്ചാട്ടമാണ് ജോഗ്.

## രൂപീകരണം
ഒരു നദിയുടെ ഉദ്ഭവത്തിനടുത്തായാണ് സാധാരണ വെള്ളച്ചാട്ടങ്ങൾ കാണപ്പെടുന്നത്. 
## തരങ്ങൾ

[ലഘുചിത്രം|[അതിരപ്പിള്ളി വെള്ളച്ചാട്ടം]]
 
* **Block**:
* **Cascade**: 
* **Cataract**: 
* **ജലപ്രണാളി(Chute)**: വളരെ വലിയൊരളവ് വെള്ളം ഇടുങ്ങിയവഴിയിലൂടെവന്ന് ശക്തിയായി പതിച്ച് രൂപംകൊള്ളുന്നതാണ് ഇവ.
* **വീശറി വെള്ളച്ചാട്ടം**: ജലം പതിക്കുന്നതിനോടൊപ്പം തന്നെ ഒരു വീശറിയുടെ ആകൃതിയിൽ വിസ്തൃതി പ്രാപിക്കുന്ന വെള്ളച്ചാട്ടങ്ങളാണിവ.
* **തണുത്തുറഞ്ഞ വെള്ളച്ചാട്ടം**: ജലത്തിൽ ഐസിന്റെ അംശമുള്ള വെള്ളച്ചാട്ടങ്ങളാണിവ. ചിലപ്പോൾ വെള്ളച്ചാട്ടം മൊത്തമായി ഐസായി മാറാം. അമേരിക്കയിലെ നയാഗ്ര വെള്ളച്ചാട്ടം ഇത്തരത്തിൽ തണുത്തുറയാറുണ്ട്.
* **Horsetail**:
* **Plunge**: 
***Punchbowl**: 
* **ഖണ്‌ഡക വെള്ളച്ചാട്ടം(Segmented)**: ജലം താഴേക്ക് പത്തിക്കുന്നതിനോടൊപ്പം പിരിഞ്ഞ് വിവിധ ദിശങ്ങളിലേക്ക് പോകുന്നതരം വെള്ളച്ചാട്ടമാണ് ഇവ
* **തട്ടുകളായുള്ള വെള്ളച്ചാട്ടം(Tiered)**: ഒരുതട്ടിൽനിന്നും മറ്റൊരു തട്ടിലേക്ക് തുടർച്ചയായി ജലം പതിച്ച് രൂപപ്പെടുന്ന വെള്ളച്ചാട്ടങ്ങളാണിവ.

## ലോകപ്രശസ്ത വെള്ളച്ചാട്ടങ്ങൾ
* വെനുസ്വേലയിലെ ഏഞ്ചൽ വെള്ളച്ചാട്ടമാണ് ലോകത്തിലെ ഏറ്റവും ഉയരമുള്ള വെള്ളച്ചാട്ടം.
* ഇറ്റലിയിലെ ക്യാസ്ക്യാറ്റ ഡെല്ലേ മർമോ  ലോകത്തിലെ ഏറ്റവും ഉയരമുള്ള മനുഷ്യനിർമ്മിത വെള്ളച്ചാട്ടം.

## അവലംബങ്ങൾ


വർഗ്ഗം:ജലം
കെ.എം. മാണി സെന്റർ ഫോർ ബജറ്റ് സ്റ്റഡീസ്, കൊച്ചി

ബജറ്റുകളെക്കുറിച്ച് പഠിക്കാനായി കേരള സർക്കാർ ആരംഭിക്കുന്ന സ്ഥാപനമാണ് കെ.എം. മാണി സെന്റർ ഫോർ ബജറ്റ് സ്റ്റഡീസ്. കൊച്ചി ശാസ്ത്ര സാങ്കേതിക സർവകലാശാലയിലാണ് കേന്ദ്രം പ്രവർത്തിക്കുന്നത്. കേന്ദ്ര, സംസ്ഥാന സർക്കാറുകളുടെയും തദ്ദേശസ്ഥാപനങ്ങളുടെയും ബജറ്റുകളെക്കുറിച്ച് പഠിക്കുകയാണ് പ്രധാനലക്ഷ്യം.  കേരള നിയമ സഭയിൽ പത്ത് ബജറ്റ് അവതരിപ്പിച്ചിട്ടുള്ള ധനമന്ത്രി കെ.എം. മാണിയുടെ പേരിലാണ് സെന്റർ ആരംഭിക്കുന്നത്.  
## ഉദ്ദേശ്യലക്ഷ്യങ്ങൾ
*കേന്ദ്ര, സംസ്ഥാന സർക്കാറുകളുടെയും തദ്ദേശസ്ഥാപനങ്ങളുടെയും ബജറ്റുകളെക്കുറിച്ച് പഠിക്കുക
* ദേശീയ സംസ്ഥാനതലങ്ങളിലെ സാമ്പത്തികാവസ്ഥയെക്കുറിച്ച് പഠിക്കുക
*ബജറ്റ് രേഖകളുടെ ആർ ക്കൈവ്‌സ് സ്ഥാപിക്കുക
* ബജറ്റുകളെക്കുറിച്ച് ഗവേഷണങ്ങൾ നടത്തുക
*സംസ്ഥാനത്തിന്റെ പൊതുകടത്തെക്കുറിച്ച് പഠിക്കുക
* സംസ്ഥാന ബജറ്റ് ഒബ്‌സർവേറ്ററി വെബ്‌സൈറ്റ് നിർമ്മിക്കുക
*ബജറ്റുകളെക്കുറിച്ച് സെമിനാറുകളും ശില്പശാലകളും സംഘടിപ്പിക്കുക
*ബജറ്റിനെക്കുറിച്ച് പുസ്തകങ്ങൾ പ്രസിദ്ധീകരിക്കുക 
## അവലംബം

## പുറം കണ്ണികൾ
*പഠനകേന്ദ്രം ഒരു പുതിയ ചുവടുവെപ്പ്

വർഗ്ഗം:കേരള സർക്കാറിന്റെ പദ്ധതികൾ
ചക്കി നദി

ബിയാസ് നദിയുടെ ഒരു വടക്കൻ പോഷകനദിയാണ് **ചക്കി**. ഇന്ത്യയിലെ ഹിമാചൽ പ്രദേശ്, പഞ്ചാബ് എന്നീ സംസ്ഥാനങ്ങളിലൂടെ ഒഴുകുന്ന ഇത് പഞ്ചാബിലെ പഠാൻകോട്ട് നഗരത്തിനടുത്തുവച്ച് ബിയാസ് നദിയുമായി സന്ധിക്കുന്നു.
## അവലംബം

വർഗ്ഗം:ഇന്ത്യയിലെ നദികൾ
ചെറിയ മറികുന്നി

ആഫ്രിക്കയിലും മിക്ക ഏഷ്യൻ രാജ്യങ്ങളിലും കാണപ്പെടുന്ന മരത്തിൽ കയറുന്ന ഒരു വള്ളിച്ചെടി (Liana) യാണ് **ചെറിയ മറികുന്നി**. . Burmese Lascar ശലഭത്തിന്റെ ലാർവകൾ ഇതിന്റെ ഇലകൾ ഭക്ഷിക്കാറുണ്ട്.

## അവലംബം

## പുറത്തേക്കുള്ള കണ്ണികൾ
* ചിത്രങ്ങൾ 
* ഔഷധപരീക്ഷണങ്ങളെപ്പറ്റി

വർഗ്ഗം:ഔഷധസസ്യങ്ങൾ
വർഗ്ഗം:കൊണ്ണാരേസീ
വർഗ്ഗം:കേരളത്തിലെ സസ്യജാലം
ദിരിയ

സൗദി അറേബ്യയുടെ തലസ്ഥാനമായ റിയാദിനടുത്തുള്ള ഒരു പുരാതന നഗരപ്രദേശമാണ് **ദിരിയ** (; also spelled **Ad-Dir'iyah**, **Ad-Dar'iyah** or **Dir'aiyah**). യുനെസ്കോയുടെ ലോക പൈതൃക പട്ടികയിൽ പെട്ട പ്രദേശമാണ് ദിരിയ. ആധുനിക സൗദി അറേബ്യയുടെ ചരിത്രം തുടങ്ങുന്നത് ദിരിയയിൽ നിന്നാണ്. 
## ചരിത്രം
റിയാദിൽ നിന്നും 30 കിലോമീറ്റർ മാറി നെജ്ദ് പ്രദേശമായ വാദി ഹനീഫ എന്ന മരുപ്രദേശത്താണ് ദിരിയ സ്ഥിതിചെയ്യുന്നത്. 300 വർഷത്തോളം പഴക്കമുള്ള കൊട്ടാരങ്ങളും മറ്റുമുള്ള ചരിത്ര പ്രദേശമാണ് ദിരിയ. സൗദ് കുടുംബത്തിന്റെ പഴയ ആസ്ഥാനം ഇവിടെയായിരുന്നു. വഹാബി കേന്ദ്രമായിരുന്ന ദിരിയ 1818-ൽ നടന്ന യുദ്ധത്തിൽ പൂർണ്ണമായി നശിപ്പിക്കപ്പെട്ടു. 

പത്തൊൻപതാം നൂറ്റാണ്ടിൽ സൗദ്‌ കുടുംബം വഹാബി പ്രസ്ഥാനത്തിന്റെ പിന്തുണയോടെ അറേബ്യയും മക്ക, മദീന അടക്കമുള്ള പ്രദേശങ്ങൾ ഒട്ടോമാൻ തുർക്കികളിൽ നിന്നും നേടിയെടുത്തത് ഇവിടെ നിന്നും ആയിരുന്നു. മക്കയും മദീനയും അടക്കമുള്ള പ്രദേശങ്ങൾ തങ്ങൾക്കു നഷ്ടപ്പെട്ടതോടെ ഓട്ടോമൻ ഭരണാധികാരികൾ സൌദ്‌ ആസ്ഥാനമായ ദിരിയയിൽ ആക്രമണം നടത്തി. ആറ് മാസത്തോളം നടന്ന യുദ്ധത്തിൽ ദിരിയയിലെ രാജകൊട്ടാരം ഒഴികെ എല്ലാം തകർന്നു. വൻ ആൾ നാശവും സംഭവിച്ചു. അതോടെ ദിരിയയിലെ കൊട്ടാരത്തിൽ സുരക്ഷിതനായി കഴിഞ്ഞിരുന്ന രാജാവ് അൽ സൗദ്‌ അബ്ദുള്ള ഒട്ടോമാൻ ഭരണാധികാരികൾക്ക് കീഴടങ്ങി. രാജാവിനെ ഇസ്താംപൂളിലേക്ക് കൊണ്ട് പോയി വധിച്ചു. തുടർന്ന് ദിരിയ പ്രദേശം കോട്ടയടക്കം പൂർണ്ണമായി തകർത്തു. അതോടെ ഇവിടെ നിന്നും സൗദ്‌ കുടുംബത്തിലെ ബാക്കി അംഗങ്ങൾ റിയാദിലേക്ക് കുടിയേറി പാർത്തു.

## ആധുനിക ദിരിയ
left|thumb|പുതുക്കി പണിത മുഹമ്മദ് ബിൻ അബ്ദുൽ വഹാബ് മസ്ജിദ്|കണ്ണി=Special:FilePath/Diriyyah-Mosque_of_Mohd_bin_Abdul_Wahab.jpg
വാദി ഹനീഫയിൽ ഒരു കുന്നിൻ പുറത്തു ഇപ്പോഴും പഴയ ദിരിയയുടെ അവശിഷ്ടങ്ങൾ ഉണ്ട്. ആധുനിക സൗദി രാജവംശം ഇവിടെ പുതിയ ഒരു രാജ കൊട്ടാരം നിർമിച്ചിട്ടുണ്ട്. റിയാദ് പ്രവിശ്യയിൽ ആണ് ദിരിയ നില കൊള്ളുന്നത്‌.

## അവലംബം

വർഗ്ഗം:സൗദി അറേബ്യയിലെ നഗരങ്ങൾ
വർഗ്ഗം:ഏഷ്യയിലെ ലോകപൈതൃകകേന്ദ്രങ്ങൾ
വർഗ്ഗം:സൗദി അറേബ്യ
ഫിയാലാന്തസ് ജമൈസെൻസിസ്

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ ഫിയാലാന്തസിലെ ഒരിനമാണ് ***ഫിയാലാന്തസ് ജമൈസെൻസിസ് *** -  ***Phialanthus jamaicensis***. ജമൈക്കയിലെ ഒരു തദ്ദേശീയ ഇനമാണിത്. ആവാസവ്യവസ്ഥയിൽ ഇന്നിവ വംശനാശം നേരിടുന്നു.

## അവലംബം
* World Conservation Monitoring Centre 1998.  ''Phialanthus jamaicensis'' .   2006 IUCN Red List of Threatened Species.   Downloaded on 23 August 2007.

## പുറത്തേക്കുള്ള കണ്ണികൾ
* http://www.arkive.org/phialanthus/phialanthus-jamaicensis/ 

വർഗ്ഗം:ഫിയാലാന്തസ്
വർഗ്ഗം:വംശനാശം നേരിടുന്ന വൃക്ഷങ്ങൾ
കുതിരശക്തി

പവറിന്റെ  ഒരു യൂണിറ്റ്. 746 വാട്ട് ആണ് ഒരു **കുതിരശക്തി** അഥവാ **ഹോഴ്സ് പവർ**. വളരെ വ്യാപകമായി ഉപയോഗിച്ചിരുന്ന ഏകകമാണ്. ജയിംസ് വാട്ട് ആണ് പവറിനായി കുതിരശക്തി എന്ന ആശയം ആവിഷ്കരിച്ചത്. ആവിയന്ത്രങ്ങളുടെ പവർ ഈ ഏകകത്തിലായിരുന്നു പറഞ്ഞിരുന്നത്. വിവിധ ജോലികൾക്കായി കുതിരകളെ ഉപയോഗിച്ചിരുന്ന കാലത്താണ് ഈ യൂണിറ്റിന്റെ പിറവി. ഒരു കുതിരയ്ക്കു നൽകാവുന്ന ഏകദേശ പവറിനു തുല്യമായിട്ടാണ് യൂണിറ്റ് രൂപീകരിച്ചത്.ഒരു കുതിരക്ക് സെക്കൻഡിൽ 550 പൗണ്ട് അഥവാ 250 കിലോഗ്രാം ഭാരം ഒരു സെക്കൻഡിൽ ഒരടി ചലിപ്പിക്കാനുള്ള ശക്തിയുണ്ട്.ഇത്തരത്തിൽ 250 കിലോഗ്രാം ഭാരത്തെ ഒരു സെക്കന്റ് കൊണ്ട് ഒരടി ഉയർത്താൻ അഥവാ ചലിപ്പിക്കാനാവശ്യമായ ശക്തിയെ ജയിംസ് വാട്ട് ഒരു കുതിര ശക്തി എന്ന് വിളിച്ചു. ഇലക്ട്രിക്ക് മോട്ടോറുകളിൽ പവർ പറയുമ്പോൾ വാട്ട്സിനോടൊപ്പം ഇന്നും ഹോഴ്സ് പവർ കൂടി രേഖപ്പെടുത്താറുണ്ട്.  വ്യത്യസ്ത നിർവ്വചനങ്ങൾ കുതിരശക്തിക്ക് ഉപയോഗിക്കാറുണ്ട്. 

## അവലംബം

വർഗ്ഗം:ഏകകങ്ങൾ
ദുബ

സൗദി അറേബ്യയിലെ തബൂക്ക് പ്രവിശ്യയിൽ പെട്ട ഒരു തുറമുഖ നഗരമാണ് **ദുബ** (). ചെങ്കടലിന്റെ മുത്ത് എന്ന് പ്രാദേശികമായി അറിയപ്പെടുന്ന ദുബയിലെ ജനസംഖ്യ 2010 ലെ കണക്കെടുപ്പ് പ്രകാരം 25,568 ആണ്. ജിദ്ദ, മക്ക നഗരങ്ങളിൽ നിന്നും തബൂക്കിലേക്കുള്ള പാതയിലാണ്  ദുബാ നഗരം സ്ഥിതി ചെയ്യുന്നത്.

## ചരിത്രം
 
## അവലംബം

വർഗ്ഗം:സൗദി അറേബ്യയിലെ നഗരങ്ങൾ
വിശിഷ്ടസേവാ മെഡൽ

ഇന്ത്യയിലെ സായുധസേനാംഗങ്ങൾക്ക് അവരുടെ വിശിഷ്ടസേവനത്തിനുള്ള പാരിതോഷികമായി ഇന്ത്യൻ രാഷ്ട്രപതി നൽകുന്ന പുരസ്കാരമാണ് **വിശിഷ്ട സേവാ മെഡൽ ** അഥവാ **VSM**.

മരണാനന്തരമായും ഈ മെഡൽ നൽകാറുണ്ട്. ഈ മെഡൽ ലഭിക്കുന്ന ജവാന് തങ്ങളുടെ പേരിന്റെ കൂടെ VSM എന്ന് ചേർക്കാൻ അധികാരമുണ്ട്. 

## രൂപീകരണം
1960 ജനുവരി 26-നാണ് ഇത് രൂപീകൃതമായത്.. വിശിഷ്ടസേവാ മെഡൽ ക്ലാസ്-I, വിശിഷ്ടസേവാ മെഡൽ ക്ലാസ്-II, വിശിഷ്ടസേവാ മെഡൽ ക്ലാസ്-III എന്നിങ്ങനെ മൂന്ന് മെഡലുകളാണ് അന്ന് രൂപീകരിച്ചത്. പിന്നീട് 1967 ജനുവരി 27-ന് വിശിഷ്ടസേവാ മെഡൽ ക്ലാസ്-I നെ പരമവിശിഷ്ടസേവാ മെഡൽ എന്നും, വിശിഷ്ടസേവാ മെഡൽ ക്ലാസ്-II നെ അതിവിശിഷ്ടസേവാ മെഡൽ എന്നും, വിശിഷ്ടസേവാ മെഡൽ ക്ലാസ്-III നെ വിശിഷ്ട സേവാ മെഡൽ എന്നും പുനർനാമകരണം ചെയ്യുകയുണ്ടായി.

## പുറത്തേക്കുള്ള കണ്ണികൾ
* 2009-ലെ ജേതാക്കൾ:രാഷ്ട്രപതിയുടെ പ്രസ്സ് റിലീസ്

## അവലംബം

വർഗ്ഗം:ഇന്ത്യയിലെ സൈനിക ബഹുമതികൾ